Marko Louis izdaje novi album ''Beskraj'' | Adria Daily\nDve godine nakon prvog samostalnog albuma, Marko Louis 20.aprila izdaje novi album pod nazivom ”BESKRAJ”. Na ovom albumu će se naći jedanaest pesama od kojih su devet dueti. Pored toga što peva, Marko se potpisuje i kao kompozitor, aranžer, dizajner zvuka. Prisutan je uticaj balkanske i orijentalne muzike sa primesama džeza, fanka, popa, regea.\n“Kad god sam kupovao muzičke albume uvek sam tražio prvo da preslušam duete. Bilo mi je najzanimljivije kada različiti izvođači sarađuju i naprave spoj svojih interpretacija i svojih stilova. Na ovom albumu sam rešio da ceo album bude spoj različitih energija i kultura širom sveta”– izjavio je Marko.\nNa novoj “ploči”, koju je izdao za izdavačku kuću Lampshade Media, Marko je sarađivao sa poznatim umetnicima kao što su Vasil Hadžimanov (Srbija), Vlatko Stefanovski (Makedonija), Bobo (Bugarska), Adnan Šaran (BiH), Božo Vrećo (BiH). Pored u našem regionu poznatih imena, Marko je sarađivao sa izvođačima širom sveta kao što su Tanu Saxena (Indija), Layth SidiQ (Jermenija, SAD) i drugi.\n„Pesme DOVIĐENJA i CVEĆE CAFNALO su manje poznate pesme moga oca ali su moje omiljene. Uvek mi je bila želja da ova dva dela zabeležim jednog dana na traku i ispunila mi se želja.“ – dodaje Marko koji je album posvetio roditeiljima.\nAlbum “Beskraj” će moći da se čuje i kupi na različitim muzičkim portalima, kao što su DEEZER, SPOTIFY, ITUNES, GOOGLE PLAY, YOUTUBE i kao fizičko izdanje na nekoliko lokacija u Beogradu.\nTagsmarko louis muzika


Zbog štrajka advokata od 15 privedenih samo jedan zadržan - CdM\nOd početka obustave pružanja pravne pomoći advokata, 24. maja, u dva viša tužilaštva privedeno je 15 osoba, od kojih jesamo jedno zadržano, dok je ostalima određena neka druga mjera bezbjednosti tipa zabrana napuštanja mjesta stanovanja. Prošlo je 24 dana od kada su advokati stupili u štrajk, a odlukom Upravnog odbora Advokatske komore koja je na snazi advokati ne mogu postupati kao branioci na saslušanjima u policiji, tužilaštvima, ali ni na ročištima pred sudom, pišu Dnevne novine.\nZa period obustave, prema saopštenjima policije, bilo je hapšenja zbog ulične prodaje droge, pokušaja ubistva, a jedna osoba je uhapšen zbog sumnje da je počinila krivično djelo ubistvo.\n“Obavještavam vas da je u Više državno tužilaštvo u Podgorici od početka obustave pružanja pravne pomoći advokata privedeno ukupno 13 osoba, od kojih je jedno zadržano u skladu sa zakonskim propisima”, navodi se u odgovoru VDT-a u Podgorici dostavljenom Dnevnim novinama.\nU VDT u Bijelom Polju u toku obustave rada advokata privedena su dva lica, jednom licu je određena mjera bezbjednosti, a zadržavanja do 72 časa nije bilo.\n“Više državno tužilaštvo u Bijelom Polju postupa u skladu sa Ustavom Crne Gore, Zakonikom o krivičnom postupku, drugim nacionalnim zakonima i potvrđenim međunarodnim ugovorima i konvencijama, poštujući prava osumnjičenih”, navodi se u odgovoru VDT-a u Bijelom Polju.\nIz Advokatske komore su saopštili da se još uvijek čeka da zajedničko rješenje sa predstavnicima Ministarstva finansija i socijalnog staranja bude formalizovano.\nPodsjetimo, predstavnici Komore sastali su se prije nedjelju dana sa predstavnicima Ministarstva i nakon sastanka predsjednik Advokatske komore saopštio je da se narednih dana očekuje da rješenje bude konkretizovano. Advokati od starta ističu da su spremni na pregovore kako pravni sistem ne bi bio u kolapsu i kako bi se zaštitila prava građana.\nObustava pružanja pravne pomoći znači da advokati ne mogu pristupiti u prostorije sudova, tužilaštava, notara i javnih izvršitelja. Desetog dana štrajka dogodilo se ubistvo u Nikšiću, kada je bilo polemike i među samim advokatima da li da neko istupi i po službenoj dužnosti brani osumnjičenog za ubistvo. Advokati su većinski odlučili da niko ne treba ni u takvoj situaciji da se ogluši o Odluku o obustavi pružanja pravne pomoći.\nMeđutim, advokatica iz Berana Mirjana Pajković odlučila je da prekrši Odluku i zastupala okirvljenog kojem je zbog toga prvo određeno zdržavanje, a zatim i pritvor do 30 dana. Zbog takvog postupka ona je suspendovana do okončanja disciplinskog postupka koji je pokrenut protiv nje.\nStav advokata je da Zakon o fiskalizaciji ne treba da se primjenjuje na advokaturu iz razloga što je ona Ustavom definisana kao samostalna i nezavisna profesija za pružanje pravne pomoći, a ne za pružanje usluga.\nTagsAdvokatska komora Crne Gore Mirjana Pajković okrivljeni Štrajk tužilaštvo\nsram ih bilo i stid sve na gomilu\nDa plate porez!\nKoliko advokata ce se pridruziti ekipi u Spuzu zbog ovoga?\nPodnešeno 88 prijava protiv vozača kamiona


MILORAD PRIJETI “Pripadamo najmoćnijem narodu na Balkanu i imamo patriote koji će se…” – Ekspresno\nHome Politika MILORAD PRIJETI “Pripadamo najmoćnijem narodu na Balkanu i imamo patriote koji će se…”\nMILORAD PRIJETI “Pripadamo najmoćnijem narodu na Balkanu i imamo patriote koji će se…”\n“Naravno da je to pređena crvena linija i da je od Ustavnog suda dosta, da je od strane zemalja zapadne Evrope i od Amerike dosta. Mi imamo pravo na našu političku i institucionalnu borbu koja se odvija u okviru našeg Parlamenta i našim ponašanjem u zajedničkim institucijama”, rekao je Dodik u Bijeljini.\nOn je poručio da u toj borbi ne treba da bude kolebljivosti i pozvao sve ljude u RS-u na podršku i povjerenje.\n“Veoma je važno da se oko toga okupe sve političke snage u Srpskoj i zahvalan sam ljudima iz opozicije koji imaju dovoljno odgovornosti za RS i koji su se našli na strani tog jedinstva. Veoma im je nezgodno u Sarajevu kada tako djelujemo i moraćemo tako i da nastavimo”, istakao je Dodik.\nPrema njegovim riječima, ukoliko ne uslijedi poništavanje odluke Ustavnog suda i donošenje zakona na nivou BiH o Ustavnom sudu iz koga će biti eliminisani sudije stranci, u narednom periodu uslijediće vraćanje BiH na dejtonski koncept sa tri ministarstva.\n“RS neće prihvatiti nijednu odluku Ustavnog suda BiH gdje odlučuju tri stranca, koji u pravilu sa dva muslimana presuđuju RS-u. To je za nas poniženje, to nije nikakvo pravosuđe, nego manipulacija institucijama”, zaključio je Dodik.\nOn je pozvao sve ljude da pokažu zajedništvo i poručio da nema razloga da se bježi od prava i odgovornosti.\n“Pokušavaju u Sarajevu da isprovociraju visokog predstavnika. On savršeno dobro zna da više nijedna njegova odluka ne važi u RS-u”, dodao je Dodik.\nReagujući na izjave lidera SDA Bakira Izetbegovića o upotrebi patriotskih snaga u BiH, Dodik je poručio da RS ima patriote koji će se pokazati u Parlamentu i institucijama sistema.\nOsvrćući se na proslavu državnosti Srbije, Dodik je rekao da je Srbija domovina svih Srba i da je to praznik Srba gdje god žive.\n“Mi moramo da pobjegnemo od podjele koju nam nameću na ‘bosanske Srbe’ ili neke druge Srbe, mi smo Srbi i pripadamo važnom narodu, najmoćnijem na Balkanu”, veli on Dodik.\nPrevious article OVO NI PJANIĆ NE BI USPIO: Pogledajte nogometnog čarobnjaka koji je zavladao internetom\nNext article Drama na BLISKOM ISTOKU: Jemensko nebo za saudijske agresore više nije sigurno – Huti oborili saudijski „Tornado“


Jovana Štetin | N1 BA\nVeoma mlada dobila priliku da je gledaoci upoznaju.\nUglavnom kroz uključenja uživo, ali i prepoznaju kao novinarku koja je u jednom danu mogla "da pretabana" celu Vojvodinu kako bi imala pravu informaciju i dobru priču.\nKaže da je najsrećnija kada nakon emitovanja vesti zazvoni telefon i kada zna da je, makar malo, uspela da skrene pažnju javnosti, istakne junake svojih priča ili ispravi nepravdu koja im je naneta. Ljudi širom Vojvodine je prepoznaju kao nekoga ko je tu da pokuša da reši problem, ko ne odustaje i ne posustaje u toj nameri.\nPored televiizijskog pojavljivanja radila i kao radijski novinar, a sarađuje i sa magazinom "Pas", iz ljubavi prema štampanim medijima, ali i životinjama.\nNeposredna, nasmejana i komunikativna, ceni ljude sa kojima radi i priznaje da je najviše životno važnih stvari naučila od poljoprivrednika koji su se borili za svoja prava.\nDodaje da je političara naučila kako se ponašati i saznavati u novinarskom svetu, a od paora kako biti čovek, žena, pa i dete koje se trudi da živi život običnog, ali ponosnog u Srbiji.\nNakon profesionalnih godina provedenih u Novom Sadu i izveštavajući kao dopisnica za celu Vojvodinu, poželela je da karijeru nastavi u Beogradu i to u redakciji Televizije N1, za koju veruje da će biti najbolja i najprofesionalnija na ovim prostorima.\nTokom studiranja novinarstva na Fakultetu političkih nauka u Beogradu bila je uverena da je televizija njen poslednji izbor, ali kaže da joj je veoma brzo postala prvi jer je shvatila da njenom temperamentu najviše prija brzina televizije.\nNema dilemu da li joj je mesto na Televiziji N1 - način na koji mediji u Srbiji prate dnevne vesti je, prema njenom mišlljenju, prevaziđen i vreme je da gledaoci iz sata u sat prate šta se dešava u Srbiji, regionu i svetu, od novinara i novinarki koji najbolje i sa najviše žara rade svoj posao.


KAKO ODABRATI ŠKOLU STRANIH JEZIKA? : Nadlanu.com\nObjavljeno 19. okt 2021. / 12:00:37\nU današnje vreme znanje makar jednog stranog jezika se podrazumeva. Mnogi od nas progovore strani jezik tokom školovanja, nekima uz mnoštvo stranih sadržaja plasiranih putem medija postane jednostavno prirodno da razumeju jezik koji im nije maternji, dok većina ovu veštinu i znanje ipak stiče dodatnim zalaganjem i trudom.\nPostavlja se pitanje kako u moru ponuda koje su na samo jedan klik od nas izabrati pravu školu i odgovarajući kurs stranog jezika koji je u skladu sa našim potrebama?\nBirajte školu sa tradicijom\nNa tržištu postoji veliki broj škola stranih jezika, tako da onima koji se prvi put upuštaju u potragu, izbor nije nimalo lak. Naravno, svoje poverenje možete pokloniti bilo kojoj školi, ali ako želite da napravite pravi izbor, najbolje je da se raspitate u svom okruženju za preporuke onih u čiji sud verujete. Obratite pažnju i na tradiciju neke škole i to koliko dugo ona posluje.\nBirajte školu sa odgovarajućim metodom nastave\nVerovatno ste primetili kako skoro svaka škola ističe da je baš njihov jedinstveni metod onaj najbolji. Ono što je bitno da znate jeste da se strani jezik sastoji od četiri jezičke veštine – čitanja, pisanja, govora i slušanja, odnosno razumevanja. Za vas, kao polaznika, najvažnije je da je u nastavi zastupljena konverzacija, ali i rad na ostalim jezičkim veštinama, jer samo tako zaista možete naučiti strani jezik, ali isto tako bitno je i da ga što pre progovorite.\nBirajte školu u kojoj se vrši početna procena znanja\nAko neki jezik ne počinjete da učite od samog početka, već posedujete predznanje, nema potrebe da iznova učite gradivo koje ste već savladali. U dobrim školama stranih jezika biće vam obezbeđeno ulazno testiranje koje se sprovodi najčešće i usmenim i pismenim putem, pri čemu se proverava vaše znanje gramatike, poznavanje reči, kao i primena jezika. Iskusni profesori će sa velikom preciznošću umeti da ocene na kom je nivou vaše trenutno znanje i da vam daju preporuke na čemu bi trebalo da radite u budućnosti, a sve sa ciljem utvrđivanja preciznog nivoa znanja i upisivanja kursa na nivou koji je adekvatan za uspešan nastavak učenja stranog jezika.\nBirajte školu sa stručnim nastavnim kadrom\nOd velike je važnosti da odaberete školu u kojoj su predavači diplomirani ili master filolozi, sa višegodišnjim iskustvom u radu. Dobre profesore bi trebalo da odlikuje velika motivacija, kreativnost i predanost svom pozivu. Mentorski pristup svakom polazniku je dodatan plus, jer proforesori su ti koji vas prate u procesu učenja jezika, oni moraju da razumeju vaše potrebe kada je učenje jezika u pitanju, moraju da imaju sluha za sve poteškoće na koje nailazite i da vam izađu u susret za sva pitanja i nedoumice koje imate. Dobar profesor je pristupačan, srdačan i ljubazan, tako da pred njim nećete osetiti snebivanje ili nelagodnost kada mu se obraćate za pomoć.\nBirajte školu čiji je program kreiran prema Skali Saveta Evrope\nZajednički evropski referentni okvir za jezike (eng. Common European Framework of Reference for Languages – CEFRL ili CEF) je u upotrebi od 2001. godine. Sadrži smernice koje je Savet Evrope izradio zajedno sa ustanovama ALTE (Udruženje jezičkih ispitnih centara u Evropi) i EAQUALS (Evropsko udruženje za kvalitetne jezičke usluge). Pod skalom A1-C2 se podrazumeva nivelacija poznavanja nekog stranog jezika koja obuhvata 6 nivoa: A1, A2, B1, B2, C1 i C2, pri čemu je A1 najniži, a C2 najviši nivo znanja. Glavni cilj ove skale je bio da se na objektivan način opiše znanje učenika stranih jezika širom Evrope i da se pomoću nje uspostavi jedinstveni sistem utvrđivanja jezičkih sposobnosti. Upravo zbog tako široke primene, važno je da škola stranih jezika nastavu organizuje prema ovoj skali.\nBirajte školu sa priznatim sertifikatom\nSticanje sertifikata garantuje polazniku zvaničnu potvrdu znanja stranog jezika, a sam ugled škole doprinosi težini tog dokumenta. Posedovanje sertifikata obezbeđuje konkurentsku prednost pri zaposlenju u zemlji i inostranstvu ili doprinosi bilo kojoj drugoj situaciji u kojoj je korišćenje stranih jezika potrebno.\nBirajte školu koja garantuje kvalitet\nKada ste uzeli u obzir sve ključne faktore pri izboru škole stranih jezika, ne zaboravite na najvažniji – da li vam škola garantuje ono što ste platili? Prilikom izbora škole stranih jezika, obratite pažnju na to da li dobijate garanciju kvaliteta, odnosno šta se dešava ukoliko ne dobijete sve što vam je obećano prilikom upisa i ukoliko ne uspete da savlate predviđeno gradivo. Ukoliko škola nudi opciju ponovljenog kursa ili povraćaja novca u tom slučaju, znajte da ste na pravom mestu, jer ste konačno pronašli nekoga ko stoji iza svojih reči i veruje u svoj rad.\nNakon što odaberete pravu školu, kako odabrati pravi kurs stranog jezika?\nKurs jezika uvek birajte u skladu sa svojim potrebama. Ukoliko vam je potrebno da naučite strani jezik ili ga usavršite i podignete svoje znanje na neki viši nivo, opšti kursevi stranih jezika su pravi izbor za vas. Opšti kursevi najčešće podrazumevaju jedan podnivo učenja, za koji je propisan pun nastavni fond od 46 školskih časova. Ovi kursevi traju oko tri meseca, a najčešće se organizuju u školama dva puta nedeljno u trajanju od po 90 minuta, što nije teško uklopiti sa ostalim obavezama.\nAko vam je strani jezik potreban radi napredovanja na poslu, poslovne komunikacije ili se često nalazite u situacijama kada je neophodno da govorite stranim jezikom, obratite pažnju na specijalizovane kurseve, poput poslovnih i konverzacijskih. Ovi kursevi vam mogu pomoći da se fokusirate na onaj deo vokabulara koji je bitan za vas, omogućavajući vam da se pritom oslobodite tokom komunikacije rušeći barijere i koristeći pasivno znanje.\nUzevši u obzir sve navedeno, naša preporuka za dobru školu stranih jezika je EQUILIBRIO – Obrazovni sistem, koji ove godine slavi dve pune decenije uspešnog rada. Profesionalan i inovativan pristup u radu doveo je do toga da tokom godina EQUILIBRIO postane jedna od najprepoznatljivijih institucija u oblasti učenja stranih jezika na teritoriji grada Beograda, a od kada jeuspešno uspostavljen i sistem ONLINE nastave, prepoznatljivost brenda EQUILIBRIO se proširila kako u Srbiji, tako i van granica naše zemlje, što potvrđuju hiljade zadovoljnih polaznika.\nInformacije o ponudi kurseva stranih jezika i aktuelnim akcijama pronađite klikom na www.stranijezici.com.\nEQUILIBRIOEQUILIBRIO - Obrazovni sistemkursevi stranih jezikaprocena znanjaškola stranih jezikastrani jeziciulazno testiranje


Steam putanje - Notes\nNo Comments on Steam putanje\nIgre se smeštaju u SteamApps direktorijum:\nBiblioteka igara se nalazi u fajlu sharedconfig.vdf:\nU pitanju je običan tekstualni fajl. Ukoliko želimo da promenimo naziv neke od kategorija, otvorićemo fajl u nekom editoru teksta i izvršiti search & replace operaciju.\nSkrinšotovi konkretnih igara se nalaze u poddirektorijumima koji za nazive imaju ajdijeve tih igara.\nStim za Linuks dolazi sa nekim svojim verzijama biblioteka koje smešta lokalno ali one mogu da dođu u konflikt sa sistemskim bibliotekama koje dolaze uz Arč. Stoga, ako Stim ne radi kako treba ili neće da se pokrene, rešenje na Arč Vikiju kaže da ih treba obrisati komandom:\nNa žalost, nakon sledećeg apdejta, sva je šansa da će ih Stim ponovo instalirati te će biti potrebno ponovo ih obrisati.\nKako iz komandne linije pokrenuti igru pod uslovom da znamo ajdi igre:\n← Internet plaćanje: Big Bet World → Vulnerability, exploit and payload


TV Bečej • Vukašin Ljubojev • 4. april 2022. • 10:20 •\nVaterpolisti Bečeja nakon 18. odigranih kola, završili su ligaški deo takmičenja kao osmoplasirana ekipa sa 14 bodova. Momci sa Tise su u toku prvenstva ostvarili četiri pobede, dvanaest puta su ostali poraženi, dok su dva puta završili utakmicu bez pobednika.\nU prvom delu sezone Bečejci upisuju samo tri boda i to u osmom kolu, kada su bili bolji na svom bazenu od Palilule sa 20:4, dok u drugom delu kroz bolju igru uspevaju da ostvare nekoliko pobeda i remija među kojima i ovaj u poslednjoj utakmici kada su odigrali nerešeno sa ekipom Beograda 8:8 po četvrtinama 1:3, 4:1, 1:2, 2:2.\nU teškom meču, sa puno borbe, preokreta i rezultatskom klackalicom ekipa Bečeja upisala je bod, i sa kojim i bez kojeg bi svakako ostali u ligi, jer je Rasina, koja pretila do poslednjeg kola, izgubila od Valjeva sa 22:8.\nKako ističe trener Jovanović, nema odmora. Pripreme teku dalje, jer se momci od šesnaest i sedamnaest godina, koji igraju i u prvom timu, sada pripremaju za kvalifikaciona takmičenja na nivou Vojvodine u svojoj uzrasnoj kategoriji.


Vršački aerodrom čeka proširenje piste\nVršački aerodrom, koji je deo Pilotske akademije SMATSA, već 11 godina je otvoren za međunarodne letove, ali još nije postao komercijalan, poput beogradskog "Nikole Tesle" i niškog "Konstantina Velikog". Ovde se postepeno stvaraju uslovi za sletanje malih putničkih aviona do 70 sedišta, kojima će u skorijoj budućnosti naplaćivati usluge korišćenja aerodroma, što trenutno nije slučaj, pišu Novosti.\nZavršena rekonstrukcija dela puta ZR - NS\nZavršena je rekonstrukcija dela puta Zrenjanin - Novi Sad, u dužini od 24 kilometra. Kako piše "Politika", još ima posla za putare na pojedinim skretanjima, ali je cela deonica puštena u saobraćaj i više nema potrebe da vozači skreću s puta i prolaze kroz Žabalj. Očekuje se nastavak radova na obilaznici pored Zrenjanina, kao i na deonici prema Borči, kako je najavljeno u februaru kada je počela rekonstrukcija upravo završene deonice.\nPrelaz Jaša Tomić - Fenj ispunio svrhu\nProšlo je tri godine od zvaničnog otvaranja graničnog prelaza Jaša Tomić - Fenj za putnički saobraćaj, za vozila do 7,5 tona. Jašu Tomić od granice deli nešto više od jednog kilometra, a ovde kažu da je sada veća posećenost rumunskih državljana, koji dolaze prvenstveno radi kupovine. Ekreš Đerđ iz Jaše Tomić kao mlađi često je odlazio u Rumuniju kod prijatelja, a i sada koristi ovaj prelaz, koji važi za najbliži put do Temišvara, prenosi RTV.\nKivi i kikiriki sa Deliblatske peščare\nDragiša Vesković iz Banatskog Karlovca pre osam godina je u svom dvorištu posadio prve sadnice kivija. Sada će obrati više od sto kilograma tog izuzetno zdravog voća, a u poslu mu pomaže i unuk Nikola, prenosi RTS. Kivi se uzgaja uglavnom u primorskim mestima zbog blage klime, jer je veoma osetljiv i zato je čudno što je dobro rodio u dvorištu Dragiše Veskovića u Banatskom Karlovcu, mestu koje je poznato po niskim temperaturama zimi, i po jakoj košavi tokom čitave godine.


Instalacija Drupal rešenja, Osnovan podešavanja i aktivacija\nSa Drupalom, izrada internet prezentacija je jednostavna i logički konsekventna. Programiranje je stoga dosta sistematičnije i jednostavnije. Dodavanje nove funkcionalnosti je olakšano, kao i potpuno preoblikovanje Drupal sistema iz jednostavnog skupa web stranica u web aplikaciju. Pri tome nije potrebno promeniti sve postavke sistema ili interfejsa samo da bi dodali novu funkcionalnost.Drupal je poznat po pedantno programiranom kodu i dizajnu sistema. Struktura dizajna Drupala omogućava Drupal programerima da pišu kod koji koristi resurse sistema sa pažnjom i na tehnički ispravan način. To znači da problemi sa brzinom obrade i simultanog pristupa resursima (concurency issue ) verovatno neće predstavljati smetnju u svakodnevnom radu. To takođe znači da (ukoliko se pri razvoju sledi nekoliko jednostavnih pravila) upgrade postojećih sistema na novu verziju zahteva otprilike jedan radni dan.\nDrupal je poznat po pedantno programiranom kodu i dizajnu sistema. Struktura dizajna Drupala omogućava Drupal programerima da pišu kod koji koristi resurse sistema sa pažnjom i na mudar način. To znači da problemi sa brzinom obrade i simultanog pristupa resursima (concurency issue ) verovatno neće predstavljati smetnju u svakodnevnom radu. To takođe znači da (ukoliko se pri razvoju sledi nekoliko jednostavnih pravila) upgrade postojećih sistema na novu verziju zahteva otprilike jedan radni dan.\nSve što je potrebno jeste da odabere vaše ime domena i prepustite se CMS avanturi klikom ovde


Vodite život a ne on vas – Sinergija\nSavremena žena često se nalazi u rascepu između različitih životnih uloga koje treba da uskladi. Pokušaj da udovolji očekivanjima u različitim sferama života dovode je u situaciju da se oseća krivom jer ne provodi dovoljno vremena sa decom, ne stiže da se posveti prijateljima ili suprugu, rasejana je na poslu… Ponekada je teško sve postići ali je još teže kada usled toga sebe krivimo, sebi prebacujemo i etiketiramo kao “lošu majku”, “lošu suprugu” ili “lošeg prijatelja” itd. Umesto da sebe kinjimo, bolje je da sebi oprostimo onda kada ne uspevamo da budemo “super žena” i da prihvatimo da nismo svemogući. Na taj način ćemo biti emocionalno rasterećene kada se nađemo u situaciji da nam je teško da uskladimo sve uloge pa ćemo samim tim imati veću snagu da pokušamo da nađemo rešenje.\nSposobnost usklađivanja profesionalne i emotivne uloge pre svega zavise od načina na koji sagledavamo svoj život. Stav koji zauzimamo prema sebi, poslu, bliskim ljudima i životnim okolnostima utiče na to kako ćemo se osećati i ponašati kako u profesionalnom tako i u privatnom životu.\nUkoliko na svakodnevne stresove gledamo kao na nešto što je očekivano i sa čim imamo kapacitete da se nosimo, nećemo dozvoliti da oni oboje i naš privatni aspekt funkcionisanja. Ukoliko,sa druge strane, verujemo da je to što nam se dešava užasno, grozno i da to ne možemo da podnesemo, veći deo dana provešćemo užasavajući se nad lošim stvarima koje nam se dešavaju. Ukratko, ukoliko prihvatimo one stvari koje ne možemo da promenimo, nastojimo da promenimo one koje nas ometaju a koje uviđamo da su podložne promeni, probleme ćemo efikasno rešavati umesto da dozvolimo da utiču na kvalitet našeg života. Vera u sposobnosti da se nosimo sa životnim nedaćama i spremnost da probleme rešavamo umesto da ih guramo pod tepih, ključni su u uspešnom balansiranju između posla i privatnog života.\nProbleme sa posla nosimo kući ili na posao idemo ogorčeni zbog privatnih problema onda kada ih ne rešavamo na vreme, dozvolimo da se nagomilaju ili kada ne verujemo u sopstvenu snagu da se sa njima nosimo. Jedan od ključnih razloga zašto dozvoljavamo da nezadovoljstvo poslom oboji naš porodični život jeste nemogućnost da se isključimo i ostavimo posao na poslu.\nOpsesivna briga oko potencijalnih negativnih ishoda na poslu zajedno sa nama odlazi kući, sa njom se budimo i odlazimo na posao. Iako mislimo da brigom nešto rešavamo ona zapravo nije rešavanje problema već izlistavanje svih katastrofalnih ishoda u vezi sa problemom koji imamo. Ona nas iscrpljuje i smanjuje našu snagu da problem uopšte rešimo.\nJednostavna strategija koja nam može pomoći da probleme na poslu ostavimo tamo gde im je mesto jeste da na kraju radnog dana na papir stavimo sve stvari koje smo tog dana uspešno uradili kao i one koje su ostale nerešene. Na taj način, umesto nejasnih negativnih ishoda koje zamišljamo u glavi mi imamo jasnu sliku problema. Misao koja nam može pomoći da rasterećeni odemo kući je sledeća: “Uradio/uradila sam sve što sam mogla danas, sutra ću potražiti rešenja za probleme koji su ostali nerešeni”.\nRazmišljajte racionalno – umesto da zahtevate da se život odvija po vašim pravilima, prihvatite da se realnost ne pokorava vašim željama! Život je ispunjen brojnim stresovima, prihvatite da su oni sastavni deo života, ne kukajte već aktivno tražite rešenja!\nRelaksirajte se – izdvojite vreme kada ćete biti posvećeni samo sebi bilo da je to čitanje knjige, šetnja, večera sa prijateljima, sport…


DPS – mučenje ka potpunom sunovratu – Borba\nKongres ove do skoro vladajuće stranke nakon demokratskog i istorijskog poraza na poslednjim crnogorskim parlamentarnim izborima održanim u neravnopravnim uslovima za pobednike najavljeno je iz njenog vrha, trebalo je navodno da bude kongres reforme stranke i njene „obnove“. Naravno da od toga neće biti ništa, jer to nije ni moguće kada sve u toj stranci u poslednjih desetak godina isključivo zavisi od jednog čoveka, njegovog interesa i plana za lično spasavanje bogatstva familije i kada je stranka od demokratske postala privatni mehanizam za održavanje Đukanovića na vrhu.\nČak šta više oni opštinski odbori se trude da što pre „proglase“ svoju jedinstvenu podršku „poraženom Vođi“ da to na neki način liči na obred „neraskidive ljubavi“ u kojoj takvi predlozi počinju ličiti na „stranačke štafete“, bez obzira što većina naroda to gleda podsmešljivo i pomalo tužno. Bože da li je moguće da toliko ljudi pristaje da bude slepo da bi Milo Đukanović održao svoj poredak autokratije u ličnoj stranci i da on biva slep da ga sve to vodi ka novom porazu i to u svom gradu među svojim sugrađanima. Šta će tada misliti ovi koji ga „jednoglasno slave“, kako će pobediti i gde ako ne može u svojoj kući. Da li će opet zakazati novi kongres da analiziraju novi poraz, to će odlučiti iako kao ni sada neće znati pravi odgovor, ako ne čuju dobronamerne savete da jedina reforma i jedini smisao ovog zakazanog kongresa da bi DPS preživeo je odlazak ovog kojega oni jednoglasno podržavaju i „kuju u zvezde“. Samo to! Sve ostalo ih samo vuče ka sopstvenom nestajanju i nevažnosti.\nZa Opštinu Herceg Novi je Prizren u Republici Kosovo! (FOTO)\nNe brinete se vi za, DPS, nego vas je strah da vam se ne vrati i da vidite onda kako će britva da vas bije..\nNK komentariše 3 mjeseca ago\nAhahaha, britva vam je nesto otupila!


Cvetković: Dosadašnji model rasta neodrživ\n06 oktobar, 2010\nNovi model privrednog rasta Srbije bio je tema okruglog stola Ekonomist medija grupe, na kome je premijer Srbije Mirko Cvetković poručio da je dosadašnji model rasta - zasnovan na potrošnji - neodrživ.\nRast bruto domaćeg proizvoda u ovoj godini biće između jedan i po i dva odsto, najavio je danas premijer Mirko Cvetković otvarajući okrugli sto Ekonomist medija grupe. Premijer je priznao i da je Vlada često sama sa sobom u konfliktu jer, s jedne strane želi da budžet više bude okrenut kapitalnim investicijama, a s druge da poveća plate i penzije. Ta dva cilja su potpuno suprotstavljena, objasnio je Cvetković i rekao da je dosadašnji model rasta zasnovan na pumpanju potrošnje neodrživ i da se mora ići na novi model, koji podrazumeva povećanje proizvodnje i izvoza:\n"Dosadašnji model rasta i razvoja je iscrpeo svoju snagu. On je obezbedio u kontinuitetu od nekoliko godina visoke stope rasta, ali je u isto vreme pokazao čitav niz slabosti i rizike – u prvom redu to je rizik od takozvanog računa tekućeg plaćanja prema inostranstvu, gde smo imali deficit".\nStalni predstavnik MMF-a u Srbiji Bogdan Lisovolik istakao je da Srbija beleži oporavak privrede, ali slab. On je poručio i da ne očekuje da će biti produžen aranžman Srbije i MMF-a:\n"Ali to nije loše, u smislu da ako pravila o fiskalnoj odgovornosti budu primenjivana u potpunosti i na vreme– to će pomoći privredi da se razvija i bez programa Srbije sa Međunarodnim monetarnim fondom".\nGuverner Dejan Šoškić rekao je da se nada da inflacija neće premašiti projektovanu granicu od osam odsto, ali je dodao da čak i ako se to dogodi - neće biti kraj sveta. Kretanje inflacije zavisiće od kretanja cena roba koje su pod kontrolom države, kaže guverner, dok je ministar energetike Petar Škundrić, osim stava da cene energenata moraju da se menjaju, izbegao da odgovori na pitanje kada će i koliko poskupeti struja i gas.


IAEA: Bez dogovora sa Iranom\nIstovremeno, pojavljuju se novi nagoveštaji da Iran preduzima nove korake za ubrzano povećanje svojih nuklearnih sposobnosti.\nIranski nuklearni objekat NatancxIranski nuklearni objekat Natanc\nHerman Nakerc, glavni inspektor Agencije Ujedinjenih nacija za atomsku energiju, vratio se iz Irana u Beč bez novog dogovora o istraživanju tvrdnji da zemlja razvija nuklearno oružje.\nNakerc je predvodio tim međunarodne agencije na razgovorima u Teheranu, ali je danas saopštio da dve strane nisu uspele da se dogovore. Odbio je da kaže da li je postignut ikakav napredak.\nIstovremeno, pojavljuju se novi nagoveštaji da Iran preduzima nove korake za ubrzano povećanje svojih nuklearnih sposobnosti. List „Vašington post“ izvešava da je Teheran pokušao da kupi u Kini hiljade specijalnih prstenastih magneta za centrifuge.\nRezolucijama Ujedinjenih nacija je zabranjen izvoz tih magneta u Iran, ali nije jasno da li je iranski pokušaj da ih nabavi bio uspešan. Iran tvrdi da njegova nuklearna delatnost ima isključivo miroljubive svrhe, ali je evropski diplomata koji ima pristup osetljivim obaveštajnim podacima izjavio za „Vašington post“ da se Iranci „pripremaju da vrlo brzo načine veliki nuklearni napredak“.


Dan odluke: Završavaju se evropski izbori, rezultati stižu oko ponoći | Telegraf - Najnovije vesti\n26. maj 2019 | 07:26 » 07:27\nIzlazak na izbore obavezanje u Belgiji, Bugarskoj, Grčkoj, Luksemburgu i na Kipru, gde se i beleže najviše stope izlaznosti u Evropi.\nKome su građani EU poklonili poverenje da ih predstavlja u Evropskom parlamentu, znaće se večeras oko ponoći.\nEvropski izbori već su održani u četvrtak u Holandiji i Velikoj Britaniji, u petak su glasali Irci i Česi, u subotu Česi (drugi dan), Letonci, Maltežani i Slovaci, a danas na birališta izlaze sve preostale države članice EU.\nPrema prvim podacima iz Irske i Holandije odaziv birača bio je viši nego na prethodnim evropskim izborima kada je u EU zabeležena rekordno niska izlaznost od ispod 43 procenta. Na prethodnim evropskim izborima 2014. godine Belgija je imala najvišu izlaznost od skoro 90 procenata, a Slovačka najnižu od 13 procenata.\nRezultati iz svake države članice biće objavljeni danas posle zatvaranja poslednjeg biračkog mesta u Evropi, pri čemu se birališta poslednja zatvaraju u Italiji u 23.00 časa.\nDo kraja večeri trebalo bi da budu poznati i prvi preliminarni rezultati izbora, odnosno kako će izgledati navi saziv Evropskog parlamenta. Evropski parliament će, bar u početku, imati 751 poslanika.\nIzborni listići, Foto: AP Photo/Antonio Calanni\nOčekuje se i jačanje populističkih stranaka i stranaka krajnje desnice, ali bez značajnijeg uticaja na proces odlučivanja unutar parlamenta. Dan nakon evropskih izbora počinju pregovori oko formiranja parlamentarnih grupa. Paralmentarna grupa može imati najmanje 25 poslanika iz najmanje četvrtine zemalja članica.\nOdluka o imenovanjima bi trebalo da se donese krajem juna na sastanku Evropskog saveta, a zatim bude i ratifikovana u Evropskom parlametu. Nova Evropska komisija bi trebalo da stupi na dužnost početkom novembra 2019. godine.\nTagovi: EU, Evropska unija, evropski izbori, Izbori


Delegacija EU: Unaprijeđena saobraćajna i turistička signalizacija u Nikšiću i Pljevljima | EUME\nNaslovnica Info Press info Delegacija EU: Unaprijeđena saobraćajna i turistička signalizacija u Nikšiću i Pljevljima\nDelegacija EU: Unaprijeđena saobraćajna i turistička signalizacija u Nikšiću i Pljevljima\nU opštinama Nikšić i Pljevlja je u proteklom periodu unaprijeđena turistička i saobraćajna signalizacija kroz postavljanje 914 horizontalnih i vertikalnih saobraćajnih znakova, 98 turističkih znakova i 244 znaka za nazive ulica.\nCilj ove aktivnosti je omogućavanje lakšeg snalaženja svim građanima, posjetiocima i turistima, kao i učesnicima u saobraćaju. Po prvi put u Nikšiću su na tri lokacije postavljeni i dekorativni stubovi sa putokazima, kao i radarski pokazivači brzine u blizini Osnovne škole „Braća Ribar“.\nDva radarska pokazivača brzine su postavljena u cilju poboljšanja bezbjednosti djece u saobraćaju na putu do škole, kao i bezbjednosti ostalih učesnika u saobraćaju. Svrha ovih uređaja je da preventivno djeluju na vozače da smanje brzinu kretanja vozila, tako što ih obavještavaju o trenutnoj brzini, i u slučaju prekoračenja, porukom „USPORI! ŠKOLA!“ upozoravaju da smanje brzinu kretanja.\nLokacija na kojoj su postavljeni radarski pokazivači brzine je od strane Sekretarijata za komunalne poslove i saobraćaj Opštine Nikšić prepoznata kao jedna od ugroženijih lokacija kada je u pitanju bezbjednost djece u saobraćaju u zoni škole.\nNabavka i postavljanje signalizacije su realizovani u okviru projekta prekogranične saradnje između Bosne i Hercegovine i Crne Gore „Unapređenje turističke i saobraćajne signalizacije“, a koji je realizovan u opštinama Nikšić, Pljevlja i Trebinje u cilju doprinosa razvoju regionalnog turizma.\nProjekat finansiran od strane Evropske unije je realizovao FORS Montenegro u saradnji sa Gradom Trebinje, Opštinom Nikšić i Opštinom Pljevlja, kao i turističkim organizacijama iz ciljnih opština.\nGlavne projektne aktivnosti su, pored postavljanja signalizacije, uključivale izradu internet stranica za turističke organizacije Nikšić i Pljevlja, izradu i emitovanje promotivnih TV i radio spotova, promotivne publikacije, turističke bilborde, izradu i distribuciju promotivnog materijala, bilborde sa porukama da se obrati pažnja na odgovorno ponašanje u saobraćaju, kao i radionice za učenike osnovnih škola u cilju unapređenja bezbjednosti i saobraćajne kulture.


SAD, politika i Balkan: Kome je sve Amerika uvodila sankcije - BBC News na srpskom - Dnevni list Danas\nPočetna » BBC News na srpskom » SAD, politika i Balkan: Kome je sve Amerika uvodila sankcije\nBBC News na srpskom18.01.2022. 11:30\n„Sankcije u međunarodnim odnosima najčešće nemaju funkciju koju mnogi misle da imaju – ne uvode se kako bi se nanela šteta pojedincu ili državi, zbog čega se očekuje da promeni ponašanje, već u cilju slanja političke poruke“, kaže Milan Krstić, docent na Fakultetu političkih nauka u Beogradu za BBC na srpskom.\nDodik je već pet godina pod američkim sankcijama, koje početkom januara proširene zbog „koruptivnih aktivnosti i kontinuiranih pretnji stabilnosti i teritorijalnom integritetu Bosne i Hercegovine“, navodi se u obrazloženju.\n‘Opsada bez oružja’\n„Prve sankcije koje je Amerika formalno uvela, ali nije primenila, bile su prema jugoslovenskoj republici Srbiji, a zahtevala je poboljšanje stanja ljudskih prava na Kosovu“, kaže Milan Krstić.\nBio je to Niklsov amandman iz 1990, koji je „trebalo da spreči svaku vrstu finansijske pomoći za ekonomsku tranziciju Srbije u okviru SFRJ“, dodaje.\n„Amandman na kraju nije primenjen zato što je tadašnji predsednik Amerike Džordž Buš stariji u nekoliko navrata to odlagao, nadajući se da će lideri republika u SFRJ uspeti da postignu dogovor“, objašnjava Krstić.\n„Video se kraj Jugoslavije, nije bilo nazad“: Nezavisnost Makedonije – tri decenije kasnije\nBajden odao poštu „dragom prijatelju“ Bobu Dolu, opraštaju se i političari sa Balkana\n„Kasnije su pojedini probošnjački orijentisani analitičari ocenili da su ove sankcije favorizovale Srbiju i JNA, koje su imale više oružja nego drugi akteri sukoba koji je usledio“, priča Krstić.\nDodaje da sledeće, 1992. godine kada je rat uveliko buktao u Bosni i Hercegovini, ali i Hrvatskoj, Amerika postaje „najveći zagovarač sankcija prema novoformiranoj Saveznoj Republici Jugoslaviji (SRJ)“.\nKrstić navodi da je, na inicijativu Amerike, Savet bezbednosti UN u maju 1993. godine uveo „gotovo potpunu“ ekonomsku blokadu SRJ, donevši Rezoluciju 757.\n„Zabranjena je trgovina robom sa SRJ, a takođe su uvedene kulturne, naučne i sportske sankcije zato što je ideja bila da se SRJ izopšti iz svih političkih tokova, pa je zemlja izbačena iz Ujedinjenih nacija“, ističe stručnjak.\nKrstić napominje da je Amerika je na to usvojila i dodatne, bilateralne sankcije – blokiranje jugoslovenske imovine u SAD i zabranu investiranja Amerikancima u Jugoslaviji.\nStručnjak ocenjuje da su ove sankcije bile „vrlo teške i nefer prema građanima“.\n„Iako je to nateralo Slobodana Miloševića da od 1994. godine počne da revidira stavove, smatram da su sankcije etički bile veoma upitne, zato što su mnogo više pogađale običan narod nego vladajuću elitu“, ocenjuje Krstić.\nNataša Milaković iz vojvođanske Banje Melenci je u prvoj polovini devedesetih pohađala srednju školu u obližnjem Zrenjaninu.\n„Kako je inflacija pojela novac, bilo je situacija da ljudi ne mogu da kupe mesečnu kartu za autobus“, kaže Nataša za BBC na srpskom.\n„Ali to nam nije bilo tako strašno, jer su odjednom svi bili siromašni.“\n„Sećam se da su Zrenjaninom često prolazili šleperi, pa bi vozač natovario po nas petoro-šestoro, a taj pogled sa visokog sedišta nam je bio najveće uživanje.“\n„Moja porodica nije morala da razmišlja kako da kupi mleko, jer smo imali kravu“, dodaje.\n„Mi srednjoškolci smo jedno vreme mogli da kupimo ploče i kasete vrlo jeftino.“\nKod kuće je bilo „turobno“.\n„Mama iz Hrvatske koja stalno gleda televizor, a tata negde na ratištu u Slavoniji.“\nBanja Melenci bila je „prepuna ranjenika“ iz rata u Bosni, koji su dolazili na oporavak, pamti Nataša.\n„Bilo je čudno gledati – sve su to bili neki lepi, mladi momci, a po letnjem vremenu vidiš kako šetaju sa šinama u nogama, izranjavljeni od šrapnela.“\nPregovori su vođeni od 1. do 21. novembra 1995. godine u vazduhoplovnoj bazi Vojske SAD „Rajt Paterson“ u Dejtonu, država Ohajo;\nPotpisnici sporazuma su predsednici Srbije, Hrvatske i BiH – Slobodan Milošević, Franjo Tuđman i Alija Izetbegović;\nSporazumom je BiH podeljena na dva entiteta – Republiku Srpsku i Federaciju Bosne i Hercegovine, uz distrikt Brčko;\n„Ukinute su naučne i kulturne sankcije, dozvoljeni međunarodni letovi na beogradski aerodrom, odblokirana je luka u Baru“, kaže Krstić.\nTo je značilo da Jugoslavija neće biti reintegrisana u međunarodne organizacije iz kojih je isključena između 1992. i 1993. godine – UN, OEBS, MMF, Svetsku banku, Interpol i druge.\n„Uslov za ukidanje sankcija bilo je potpuno sprovođenje Dejtonskog sporazuma i otpočinjanje dijaloga sa kosovskim Albancima“, navodi Krstić.\nOd januara 1998. godine, srpske snage „napadale su civile, uništavale gradove i prisiljavale hiljade ljudi da napuste domove“ na Kosovu, navodi se u publikaciji Kosovska hronologija, koju je 2018. godine objavila Inicijativa mladih za ljudska prava.\n„Još jednom se zamrzava imovina jugoslovenskih preduzeća u SAD i uvodi zabrana investiranja u Jugoslaviju za američke državljane“, navodi Milan Krstić, docent FPN.\n„To je takozvani kosovski program sankcija, a podrazumevao je pojačavanje trgovinskih ograničenja i zabranu poslovanja sa jugoslovenskim preduzećima“, kaže stručnjak.\nKako dodaje, sankcije su ovoga puta bile specifično targetirane – nisu se odnosile na Kosovo i Crnu Goru.\n„Embargo na prodaju oružja ukinut je na samom kraju“, navodi Krstić.\nOd decembra 2021, pod sankcijama su i pojedinci i firme sa Kosova – braća Zvonko i Žarko Veselinović, Milan Radoičić i ljudi i firme povezani sa njima, a sve zbog kriminalnih aktivnosti, navodi se u obrazloženju.\nČetiri godine od ubistva Olivera Ivanovića: „Koliko su snažne te mračne sile kada godinama izbegavaju kaznu“


RTCG - Radio Televizija Crne Gore - Nacionalni javni servis :: Predsjednički izbori 2018. :: Podrška Bojaniću manja od očekivane\nVUKSANOVIĆ SMATRA 15. 04. 2018. 22:18 >> 01:13 9\nPodrška Bojaniću manja od očekivane\nKandidatkinja SDP-a Draginja Vuksanović ocijenila je da opozicija, koja je podržala Mladena Bojanića, nije obezbijedila većinsku podršku na danas održanim predsjedničkim izborima.\nVuksanović je kazala da zbog budućnosti Crne Gore ne može biti zadovoljna postignutim rezultatom, ali da je lično zadovoljna, budući da je osvojila 60 odsto više glasova u odnosu na podršku koju je SDP imao na parlamentarnim izborima.\n"Očigledan je problem u opoziciji, jer opozicija koja je predložila Bojaniću, nije obezbijedila većinsku podršku, jer jasno je da je Bojanić osvojio manje glasova nego što su osvojile partije koje su ga podržale na parlamentarnim izborima", istakla je Vuksanović.\nU zarobljenoj državi izbori, kako je rekla, ne mogu biti slobodni i fer, a Đukanović, zbog načina na koji je vodio kampanju, kako je rekla, ne zaslužuje njenu čestitku.\nDraginja Vuksanović Predsjednički izbori 2018.\nUkinuti krizni porez, smanjiti akcize, povećati minimalnu zaradu\n22. 11. 2018. 6\n"Razočarana sam odlukom odbornika iz Bara"\n16. 11. 2018. 3\nOtvorenim listama, do veće odgovornosti\nLokalni izbori šansa za promjene


Festival filmskih autorki tokom juna u Novom Sadu\nTanjug 25. maja 2021. 12:08\nNOVI SAD – Festival filmskih autorki, u organizaciji udruženja “Off Novi Sad” i onlajn magazina “Iz Off-a”, imaće svoje prvo izdanje tokom juna u Novom Sadu, saopšteno je iz tog udruženja.\nOvaj projekat, podržan od strane Uprave za kulturu grada Novog Sada, za cilj ima postizanje transparentnosti ženskih „glasova“ u filmskoj umetnosti, kao i formiranje ženskih filmskih kolektiva u regionu.\nOvom prilikom će biti prikazani profesionalni i studentski filmovi raznih žanrova i formata, a koji su u celini ili u svojim određenim segmentima autorsko delo ženskih lica.\nPublika će moći da prati autentična i originalna filmska ostvarenja autorki iz čitavog regiona i da prisustvuje pripremljenim radionicama i tribinama, ali i da čuje razgovore sa pojedinim gostujućim rediteljkama.\n“Off Novi Sad” je udruženje koje se zalaže za doprinos savremenoj sceni organizovanjem kulturnih događaja iz oblasti umetnosti koji afirmišu autorska, angažovana, aktuelna i alternativna ostvarenja.\nSve zainteresovane scenaristkinje, rediteljke, producentkinje, direktorke fotografije i montažerke mogu poslati svoje kratkometražne filmove najkasnije do 5. juna, putem prijave koja je dostupna na sajtu i Fejsbuk stranici navedenog udruženja i magazina.\nBaci se plavuša na pod - i promaši.


Neki lideri EU su pokušali da ubede druge da puste dve balkanske države da započnu razgovore o članstvu, navodeći argumente među kojima su napredak tih zemalja u rešavanju problema i uspostavljanju vladavine prava, kao i strateški značaj regiona.\nAli za neke se duga i žestoka rasprava na samitu svela na nešto još fundamentalnije.\n- Obećali smo im - rekao je češki premijer Andrej Babiš, nakon što lideri nisu uspeli da se slože oko početka pregovora sa Skopljem i Tiranom.\nMeđutim za francuskog predsednika Emanuela Makrona ovo znači pobedu jer je on blokirao put dve države koje žele da se pridruže Uniji, čak i ako je većina lidera EU imala drugačiji stav.\nStav češkog lidera bio je jednostavan: EU je obećala obema zemljama da će biti pozvane da započnu razgovore o članstvu ako ispune određene uslove. U slučaju Severne Makedonije, to je uključivalo rešavanje višedecenijskog spora s Grčkom; za Albaniju je uključivalo uklanjanje korumpiranih sudija. Evropska komisija je presudila da su i Skoplje i Tirana održali reč. Ali, u očima većine vladara, sama EU to nije učinila.\n- Da budem jasan: Severna Makedonija i Albanija nisu krive za ovo - rekao je predsednik Evropskog saveta.\nŽan Klod Junker i Donald Tusk 20191017 epa olivier hoslet brussels Di017681310\nŠef evropske komisije Žan Klod Junker rekao je da se radi o "teškoj istorijskoj grešci".\nZa pristalice pregovora sa dve zemlje, zastoj u Briselu mogao bi da ima ozbiljne posledice u jednom od najnestabilnijih delova kontinenta, prizoru niza međusobno povezanih ratova pre samo dve decenije.\nDiplomate su primetili da se Evropska unija pre svega sebe predstavlja kao mirovni projekat, ali čini se da sada nerado koristi alat za cementiranje mira na Balkanu - perspektivu članstva u EU za podsticanje dobrosusedskih odnosa i demokratskih reformi.\nMeđutim, Makron je osporio mnoge argumente koje koriste zagovornici proširenja EU. Na završnoj konferenciji za štampu na kraju samita, on je tvrdio da je potreban čitav proces reformi pre nego što su bilo koje druge zemlje mogle da započnu dugogodišnji put pridruživanja i da je takođe neophodno da EU preispita nespretne strukture donošenja odluka za prijem novih članica.\nTakav ishod je bio posebno teško pao vladi u Severnoj Makedoniji, koju je Komisija prvi put preporučila za razgovore o članstvu pre 10 godina.\n"Najmanje što Evropska unija duguje regionu je da bude s nama ravnopravna. Ako nema više konsenzusa o evropskoj budućnosti Zapadnog Balkana ... građani zaslužuju da to znaju", tvitnuo je u ministar spoljnih poslova Severne Makedonije Nikola Dimitrov.\nFrancuska sa sobom povukla Holandiju i Dansku\nPariz je bio u centru uspešnih napora da se odloži otvaranje razgovora sa Severnom Makedonijom i Albanijom u tri odvojena slučaja u prethodnih 16 meseci.\nFrancuski zvaničnici pokušavaju da negiraju da je Pariz izolovan po tom pitanju. Ali diplomate kažu da čak i onih nekoliko zemalja koje su ponudile ograničenu podršku Francuskoj - poput Holandije i Danske - verovatno ne bi bile protiv, ako bi Pariz odustao od protivljenja pregovorima, bar sa Severnom Makedonijom.\nOd 28 članica, čak 25 zemalja moglo je da prihvati pokretanje pregovora o članstvu i sa Severnom Makedonijom i sa Albanijom, navele su diplomate upoznate sa raspravom.\nNemačka je bila među tim zemljama koje su podržavale početak razgovora za obe zemlje, ali nije mogla da ubedi Francusku.\nDebata je bila "veoma, vrlo gadna diskusija" sa mnogim liderima koji su bili protiv Makrona, rekao je još jedan diplomata EU informisan o sastanku.\nNeki lideri su ovo primili veoma lično\nTema je bila veoma lična za neke od lidera, uključujući one iz centralne i istočne Evrope čije su sopstvene zemlje prošle kroz proces pridruživanja da bi postale članice EU.\nNeki lideri prisetili su se svog iskustva pristupanja i upozorili na štetu kredibilitetu EU ako se ne pokrenu razgovori i istakli da će rivalske sile na Balkanu, poput Kine, Rusije, Turske i Saudijske Arabije, imati koristi od toga.\nGeneralni utisak je bio da je Severna Makedonija u naprednijoj fazi od Albanije, ali pet ili šest država članica nije želelo da pristane na otvaranje razgovora sa samo jednim od dva kandidata, rekao je jedan diplomata, prenosi "Politiko".\nFrancuzi tvrde da su ih pritiskali da pristanu\nU jednom trenutku Makron je seo na kauč sa nemačkom kancelarkom Angelom Merkel i pokušao da zajedno sa njom, holandskim premijerom Markom Ruteom i danskom premijerkom Mete Frederiksen, naprave nacrt prema kojem bi Evrospki savet doneo odluku do maja 2020.\nIpak, nakon različitih pokušaja da poboljša tekst, taj napor nije uspeo. Jedan zvaničnik Jelisejske palate rekao je da je postojala "kontraproduktivna i nepoželjna strategija pritiska na Francusku i Holandiju" . Zvaničnik se žalio da se ova „igra pritiska“ sastojala u tome da se predstavi kako oni koji su zagovarali početak razgovora imaju stratešku viziju, a da oni koji su protiv - nemaju viziju.\nZEMLJOTRES ZATRESAO HRVATSKU Potres se osetio u Karlovcu i Zagrebu\nDarmanović: Dijalogom do napretka u regionu


Vrednosti Pirota prezentovane na Svesrpskom samitu u Švajcarskoj | Pirot vesti\nPočetna/Ostale vesti/Vrednosti Pirota prezentovane na Svesrpskom samitu u Švajcarskoj\nSrbija ima šta da ponudi svojoj dijaspori i njenim poslovnim partnerima u svetu – ojačanu makroekonomsku stabilnost, veću predvidivost poslovanja, unapređene kapacitete domaćih kompanija i bolju koordinaciju institucija sa investitorima, rekao je Marko Čadež, predsednik Privredne komore Srbije (PKS) na otvaranju Svesrpskog samita „Expo 2016“ koji se 3.i 4. juna održava u Cirihu. Čadež je posebno, kao primer dobre prakse istakao Slobodnu zonu Pirot i grad Pirot, koji su i predstavili svoju ponudu i mogućnosti za investiranje. Potencijale Pirota i Slobodne zone Pirot predstavio je direktor Slobodne zone Pirot dr Draganom Kostićem. Na ovo Sajmu, osim potencijala našeg kraja kada je o privlačenju investitora reč, predstavljen je i pirotski ćilim, kačkavalj, peglana i drugi brendovi našeg kraja.\nDijasporu treba motivisati da ulaže, jer ako dijaspora prepozna interes i vidi Srbiju kao poželjno mesto za investicije, to je dobar signal i stranim investitorima, ukazao je predsednik PKS. Umrežavanje poslovnih ljudi i kompanija kako unutar same dijaspore tako i sa maticom, preduslov je za intenzivniju ekonomsku saradnju, istakao je Čadež, najavljujući susrete IT kompanija iz Čikaga i Srbije, kao i predstavljanje srpske privrede u Lionu.\nPotencijal dijaspore, po rečima Čadeža, najbolje oslikava podatak da je u svetu, prema procenama, oko 5,5 miliona ljudi iz Srbije, a da samo u zemljama OECD-a, prema poslednjem popisu živi 61.000 visokoobrazovanih ljudi rođenih u Srbiji. Podseća da doznake iz inostranstva koje su godinama unazad stizale u proteklih 15 godina iznose između 45 do 75 milijardi evra, ali da je nedovoljno ulaganja dijaspore u Srbiju. Cilj nam je da ljudi iz dijaspore otvaraju pogone, ostvaruju profit, otvaraju radna mesta i na taj način pomažu u matici, naglasio je Čadež.\nPredsednik PKS, na sednici Poslovnog saveta za dijasporu PKS, koji je prvi put zasedao izvan Srbije, govorio je o novom modelu saradnje na kome PKS intenzivno radi sa nadležnim institucijama.\nU saradnji sa Odeljenjem za migracionu politiku i dijasporu Ministarstva spoljnih poslova zaokružili smo model zasnovan na radu kroz granske i sistemske sekcije – na projektnom principu, koji, verujemo, može da doprinese realizaciji ideja i projekata naših ljudi iz dijaspore i unapređenju bilateralnih odnosa sa zemljama u kojima žive i rade, objasnio je Čadež.\nNamera nam je da se veliki potencijal dijaspore što bolje iskoristi u obostranom interesu – za stvaranje povoljnijih uslova za razvoj i rast naše ekonomije, privlačenje investicija, jačanje kapaciteta domaće privrede i povećanje izvoza domaćih proizvoda na inostrana tržišta, naglasio je predsednik PKS. Ukazao je takođe na dragocen potencijal akademske zajednice u dijaspori i povezivanja sa kolegama u Srbiji.\nNa otvaranju dvodnevne manifestacije u Cirihu pročitano je pismo premijera Aleksandra Vučića u kome poručuje da svaka zemlja koja drži do svog ugleda u svetu stara se da ima i jaku dijasporu. „Matica hoće da posluša pametne i uspešne iz dijaspore i primeni njihovo znanje i iskustvo. Država će da pomogne da se ne zatre srpsko ime od Južne Afrike do Kanade, da možemo gde god da se nalazimo da sačuvamo naše pismo, jezik i kulturu. Vlada će se starati da napravi povoljnu klimu za investicije“, istakao je premijer.\nU okviru Samita otvoren je i Privredni sajam na kome proizvode, usluge i projekte predstavlja više od 70 kompanija iz Srbije i dijaspore gotovo svih sektora privrede – od agrobiznisa do avio saobraćaja i turizma, od malih radnji i firmi, preko velikih proizvođača u industriji hrane, tekstila, elektro i metalskog sektora. Organizovani su akademski, omladinski i medijski forum.\nSkup u Cirihu organizuje Udruženja srpskih privrednika iz Švajcarske, uz podršku PKS i Ministarstva spoljnih poslova Srbije. Svojim učešćem samit su podržale i Spoljnotrgovinska komora Švajcarske i Švajcarska komora za Istočnu Evropu, kao i švajcarske kompanije.\nPredsednik PKS tokom boravka u Švajcarskoj razgovarao je sa predstavnicima švajcarskih kompanija i poslovnih asocijacija o organizaciji dana dobavljača u Srbiji za švajcarske firme iz drvne i metalske industrije, turizma i IT sektora.


Komandant Trećeg pješadijskog /Republika Srpska/ puka u Oružanim snagama BiH Milan Radojčić rekao je da je Vojska Republike Srpske /VRS/ imala težak put, ali da je uspjela da do kraja sačuva svoje jedinstvo i odbrani srpski narod, što joj je bio jedini zadatak.\n"VRS je formirana gotovo mjesec nakon formiranja HVO i Armije BiH. To govori da je nastala iz potrebe da se sačuva Republika Srpska i narod na ovim prostorima", rekao je Radojčić za "Glas Srpske" povodom obilježavanja 12. maja - Dana Vojske Republike Srpske.\nOn je rekao da je u kasarni "Kozara" u Banjaluci već počelo uređenje spomen-sobe na čijim zidovima je upisano više od 23.000 imena pripadnika VRS koji su dali svoje živote za stvaranje Republike Srpske.\n"Radićemo na tome da se tu prikaže put od osnivanja VRS do poslednjih dana, odnosno do potpisivanja Dejtonskog sporazuma, kao i da stvorimo uslove da što više mladih tu dolazi i da na njih prenosimo taj dio istorije", istakao je Radojčić.\nU kasarni "Kozara" u Banjaluci sutra će biti održana centralna svečanost obilježavanja 12. maja – Dana VRS i Dana Trećeg pješadijskog /Republika Srpska/ puka u Oružanim snagama BiH.


Njujorška berza najavila početak trgovine bitcoinom | Gde Investirati\n“The Intercontinental Exchange” (ICE), vlasnici njujorške berze kapitala (NYSE), najavili su da će u novembru ove godine započeti trgovinu fjučersima kriptovalute bitcoin.\nPritom će utemeljiti posebnu novu kompaniju koja bi, prema pisanju svetskih poslovnih medija, za misiju imala forsiranje bitcoina i digitalnih valuta kao mejnstrim finansijske imovine.\nNova platforma za trgovanje bitcoinom — Bakkt — razvijena je u saradnji s “Microsoftom”, “Starbucksom” i “BCG-om”.\nAnalitičari ističu da bi ICE-ovo formalno “pokroviteljstvo” nad berzanskim listanjem bitcoina moglo institucionalne investitore, velike penzione fondove i osiguravače, učiniti manje skeptičnim prema ulaganju u kriptovalutu.\n“Bakkt je dizajniran tako da omogućava fleksibilni ulazak u trgovinu bitcoinom za institucionalno, trgovačko i potrošačko učestvovanje u digitalnoj imovini, promovišući veću efikasnost, sigurnost i korisnost”, rekao je tim povodom Kelly Loeffler, glavni izvršni direktor Bakkta.\nCena bitcoina je trenutno 7.500 dolara, dok je najveća cena bila 20 hiljada dolara, a švajcarska USB banka je nedavno objavila analizu prema kojoj bi bitjoin morao da dosegne vrednost od 213 hiljada dolara ako bi želio da zameni ponudu američkih dolara.\nAmerički regulator “Commodity Futures Trading Commission” je do sada bio vrlo kritičan prema institucionalnoj upotrebi bitcoina i biće zanimljivo videti njegovu reakciju na ovakav zahtev ICE.\nPrevious Azijski indeksi porasli, Kina zaustavlja pad juana\nNext Cene nafte pale i u prvoj nedelji avgusta


Настављају се сјајни пројекти у ОШ „Олга Милошевић“: „ОЛГИНА БАШТА“ КУПИЛА ИНТЕРАКТИВНУ ТАБЛУ – Паланачке новине\nNastavljaju se sjajni projekti u OŠ „Olga Milošević“: „OLGINA BAŠTA“ KUPILA INTERAKTIVNU TABLU\nby Palanačke · 1 juna, 2018\nOsim tehničkih inovacija u nastavi veoma je važno nastavne i vannastavne aktivnosti osvežiti novim idejama.\nU tu svrhu u OŠ „Olga Milošević“ odlučili su da započnu saradnju sa firmom „Superior“ čiji je cilj da se kod učenika razvije pozitivan stav prema radu, da se promoviše preduzetništvo, da se podstaknu učenici da razvijaju i neguju ekološku svest kao i da se formira dobra podloga za dualno obrazovanje koje ih u srednjim školama očekuje.\nU realizaciji ovog projekta učestvovala je nastavnica biologije Marina Miladinović i 45 učenika od petog do osmog razreda.\nNosioci aktivnosti su bili Nebojša Đinović, direktor firme “Superior”, Marina Miladinović, nastavnik biologije i Darko Dimitrijević, direktor škole.\nNakon odabira učenika i dobijanja saglasnosti roditelja za učešće u ovom projektu, formirana je i zasađena bio-bašta u prostorijama škole, a uz pomoć tima zaposlenih u „Superior“-u. Nastavnica i učenici su održavali baštu dok rasad nije porastao a zatim je organizovana prodaja.\nOstvaren prihod od prodaje proizvoda iskorišćen je za kupovinu četvrte interaktivne table.\nU okviru ove saradnje planirana je i poseta učenika poljima ove firme, kao i Sajmu poljoprivrede.\n-Zahvaljujemo se Nebojši Đinoviću, iz firme „Superior“, što je izašao u susret našim idejama, nastavnici i deci koja su u ovaj projekat uložila svoje vreme, rad i trud i nadamo se da ćemo sarađivati i ubuduće na obostrano zadovoljstvo – ističu u OŠ „Olga Milošević“, jednoj od najboljih škola u Podunavskom okrugu.\nUvodi se elektronski i besplatan način za upis dece u PU „Čika Jova Zmaj“\nOd 25. marta prijavljivanje dece za novu radnu godinu u vrtićima\nU OŠ „Olga Milošević“ završena rekonstrukcija sportskog terena\nNext story Posle Školskog odbora i Republička prosvetna inspektorka traži smenu direktorke SŠ „Žikica Damnjanović“ Sonje Perović Matić: DUG SPISAK PROTIVZAKONITIH I ŠTETNIH ODLUKA\nPrevious story Nadležni u JKP „Vodovod“ najavljuju leto bez restrikcija


Oni su u polufinalu savladali domaći par Vilijam Blumberg i Maks Jakob Šnur sa 6:3, 7:5.\nBraća Sabanov u finalu igraju protiv prvih nosilaca, Australijanaca Metjua Ebdena i Maksa Pursela. Biće to njihovo drugo ATP finale nakon što su prošle godine slavili na Serbia openu.\nTurnir u Hjustonu je iz serije 250 i igra se za nagradni fond od 595.000 dolara, a pobednici u dubl konkurenciji osvajaju 31.440 dolara.\nPodseđanja radi, Ivan i Matej su u četvrfinalu eliminisali treće nosioce Nika Kirjosa i DŽeka Soka.\nEMA RADUKANU ANGAŽOVALA BIVŠEG NOVAKOVOG TRENERA: Predvideo je još 2005. da će Đoković postati najbolji na svetu\n08. 04. 2022. u 13:20\nKECMANOVIĆ JEDVA ČEKA TURNIR U BEOGRADU: Četvrtfinalista IV i Majamija poziva gledaoce na Serbia open\n08. 04. 2022. u 11:48\ntenis Sport Ivan Sabanov Matej Sabanov braća Sabanov


ZONA apartman Beograd, Čika Ljubina, strogi centar\nZONAapartman Beograd, Čika Ljubina, Strogi centar\nRezerviši apartman "ZONA"\nCena po danu €54 €54 €50 €50 €50 €49.17 €48.57 €48.13 €47.78 €47.5\nCena €54 €108 €150 €200 €250 €295 €340 €385 €430 €475\nKada govorimo o dizajnu enterijera ulaskom u ZONU ulazite u zonu najsavremenijeg kvalitetnog opremanja urbanih rezidencijalnih jedinica u istorijskim jezgrima starih evropskih gradova. Na svega tridesetak kvadrata upakovana je prelepa kompaktna kuhinjica sa svim pratećim neophodnostima, funkcionalno i izvanredno ukrašeno kupatilo pristojne veličine, i dnevna soba od koje će svakom ljubitelju jednostavne urbane estetike zastati dah. Aranžman spavanja podrazumeva dvoje na bračnom krevetu i jedno na rasklapajućem dvosedu, dok pozamašni ugradni garderober obezbeđuje da se relativno mali prostor ne preoptereti prtljagom.\nKontrast snežno belog i crnog kao i mnoštvo ukrasnih detalja u kompletnom dizajnu Vam garantuje da će Vam ovaj prostor ostati u prijatnom sećanju. Samo okruženje je takvo da je apartman apsolutno savršen za gradski odmor – sve prominentnije turističke atrakcije kao i kulturno- istorijske institucije od većeg značaja (kao što je Narodni Muzej) su u bliskom komšiluku. Iako ste u delu grada koji nikad ne spava, pozicija apartmana u pešačkoj zoni je takva da su Vam mir i tišina u prebivalištu zagarantovani. Ako Vas budžet ne ograničava, pozivamo Vas da uđete u zonu odličnog smeštaja u Beogradu!


Porast inficiranih u Srbiji, 15 osoba preminulo, posete domovima za stare moguće | Pirot Info\nNaslovna LOKALNA SAMOUPRAVA Dimitrovgrad Porast inficiranih u Srbiji, 15 osoba preminulo, posete domovima za stare moguće\nPorast inficiranih u Srbiji, 15 osoba preminulo, posete domovima za stare moguće\nU Srbiji je u poslednja 24 časa od kovida preminulo 15 osoba, a na koronavirus je pozitivno 3.257, što predstavlja povećanje od gotovo trista novih slučajeva u odnosu na prethodni dan.\nTestirano je 15.000 ljudi, na bolničkom lečenju je 3.727, dok je na respiratoru 157 pacijanata, navedeno je na sajtu covid19.rs.\nPoslednji presek stanja u školama, od 5. februara do proteklog vikenda, pokazuje blagi porast broja zaraženih koronavirusom, više obolelih u srednjoškolskom obrazovanju i to među zaposlenima, piše „Blic“, koji navodi da se od prve nedelje februara koronavirusom inficiralo 806 đaka osnovnih škola ili 0,15 odsto od 524.000 osnovaca, dok je među zaposlenima u osnovnom obrazovanju registrovano 557 inficiranih ili 0,8 odsto zaposlenih.\nKada je reč o srednjoškolcima, njih 655 se zarazilo koronavirusom u istom periodu, što je 0,27 odsto, dok je od 35.400 zaposlenih u srednjoškolskom obrazovanju 310 ili 0,87 bilo pozitivno na koronavirus, prenosi „Blic“.\nSvi korisnici domova za stare koji su vakcinisani moći će da primaju posete. Međutim, neophodno je da u ustanovi minimum 14 dana nije bilo potvrđenih slučajeva infekcije koronavirusom, javila je RTS.\nRadoslav Milovanović, predsednik Udruženja privatnih domova za stare rekao je da je interesovanje za posete veliko.\nSvaka poseta mora unapred da se najavi i onda se pravi plan poseta, kazao je Milovanović i naveo da je važno da bude obezbeđena posebna prostorija za posete.\nPavle Zelić iz Agencije za lekove i medicinska sredstva Srbije kazao je za RTS da su do sada zabeležene 362 neželjene reakcije na vakcine protiv kovida.\nNajviše takvih reakcija, 145, zabeleženo je na vakcinu „Fajzer-Biobtek“, 130 na „Sinofarm“, 86 na „sputnjik“, dok se za jednu neželjenu reakciju ne zna posle koje je tačno vakcine nastupila.\nS. Aleksić (covid19.rs / RTS / Tanjug / Blic / N1)\nPrethodni tekstPOTRAGA ZA NESTALOM TINEJDŽERKOM Devojka (17) upala u Nišavu, spasioci već drugi dan pretražuju reku, ali od nje NI TRAGA (VIDEO)\nSledeći tekst“Siva knjiga” NALED-a – “biblija reforme”


Drulović "nestao" pa objasnio šta se desilo! - Sportske.net\nDrulović "nestao" pa objasnio šta se desilo!\nNije ga bilo na konferenciji za štampu, sam je otkrio razlog!\nTrener fudbalera Partizana Ljubinko Drulović ocenio je da njegova ekipa nije zaslužila ispadanje iz Liga Evrope posle prikazane igre protiv Augsburga i ponovio da će ostati u klubu do kraja sezone.Šampion Srbije izgubio je večeras 3:1 i tako je eliminisan iz evropskih takmičenja.\n"Svi smo mnogo tužni posle ovakvog poraza, jer mislim da prema pruženoj igri nismo zaslužili ovakav kraj u Ligi Evropa. Odigrali smo fantastično prvo poluvreme i onda smo imali nesreću da primimo gol u sudijskoj nadoknadi vremena", rekao je Drulović.\n"Nismo smeli da dozvolimo da se to desi, jer smo znali da su mnogo jaki na prekidima. Kao što nismo smeli da dopustimo da primimo gol na početku drugog poluvremena. Posle toga je usledilo i isključenje i završnica koju ste svi videli, a mi smo u medjuvremenu imali tri-četiri šanse iz kojih smo morali da postignemo golove. Takvi promašaji u ovakvim utakmicama ne smeju da se dešavaju", dodao je on.\nTrener Partizana nije došao na konferenciju za medije posle meča, a novinari su ga našli na drugoj strani stadiona, kad je izlazio sa sastanka.\n"Bio sam na sastanku sa upravom. Razgovarali smo kako da podignemo ekipu posle ovakvog poraza i rezultata. Vi znate da je moj status da ću ostati ovde do kraja sezone, to znate od ranije. Jedino smo razgovarali kako da polusezonu završimo na najbolji način", rekao je Drulović.\nDa li je Partizan juče dobio nosioca igre za ovu sezonu?\nStanojević pokazao zadovoljstvo nakon nova tri boda\nGrobari u glas, sve je jasno kao dan, ovo je njihovo mišljenje o najvećem pojačanju! (TVITOVI)


Press Online :: Fudbal :: Partizan u finalu plej ofa Superlige\nPartizan u finalu plej ofa Superlige\nKošarkaši Partizana plasirali su se večeras u finale plej-ofa Svislajon superlige Srbije, pošto su savladali Crvenu zvezdu sa 89:80 (21:21, 29:15, 16:25, 23:19).\nŠestostruki uzastopni šampion zemlje pobedio je tako u polufinalnoj seriji sa 2:0. Najefikasniji u pobedničkom timu bili su Nikola Peković sa 20 i Novica Veličković sa 18 poena, a ekipu Crvene zvezde predvodio je Omar Kuk sa 21 poenom.\nVečerašnja utakmica bila je neizvesnija nego prva, koju je Partizan dobio 93:73, a Zvezda je čak u poslednja tri minuta uspela da napravi seriju 12:0 i smanji razliku na osam poena, ali su "crno-beli" sačuvali pobedu.\nPartizan je uglavnom kontrolisao utakmicu, a Zvezda je u naletima pokušavala da preokrene rezultat. "Crveno-beli" su uspeli na poluvremenu da izjednače rezultat, ali nisu mogli više od toga.\nZvezda je igrala bez Borisa Bakića, koji je u prošlom meču povredio leđa, a još nekoliko igrača nastupalo je nedovoljno oporavljeno.\n"Crveno-beli" su meč završili sa 17 skokova, dok je Partizan imao 42. Trener Partizana Duško Vujošević kazao je novinarima da je zadovoljniji prvom utakmicom nego večerašnjom.\n"Zadovoljniji sam pristupom i zalaganjem u prvom meču. Nedopustivo je da tri minuta pre kraja imate 20 poena prednosti, a da na minut imate samo šest. Mogao sam da uzmem tajm-aut i vratim startere, ali nisam hteo, po cenu poraza i 'majstorice'. Bez obzira koji tim je na parketu, mora da odbrani 20 razlike tri minuta", rekao je Vujošević.\nTrener Zvezde Milan Škobalj ocenio je da je njegov tim večeras odigrao najbolje što je mogao.\n"Borili smo se koliko smo mogli. Nemam šta da zamerim igračima, mogu samo da ih pohvalim. Ovo je način na koji treba da nastave da igraju u svojim karijerama. Nismo osvojili nijedan trofej, ali je ispunjen cilj koji je uprava zacrtala pre početka sezone, tako da mislim da ona nije izgubljena", rekao je Škobalj.\nPartizan će u finalu, koje počinje u utorak ili sredu, igrati sa pobednikom meča između FMP-a i Hemofarma.


Razmjena mladih službenika pomaže boljem povezivanju na Balkanu\nBy Mladen Dragojlovic / Објављено на: March 18, 2019\nProgram Evropske unije za mlade profesionalce na Zapadnom Balkanu pomaže mladim državnim službenicima iz regiona u izgradnji profesionalnih kapaciteta i pripremu javne uprave za proces pristupanja Evropskoj uniji. Ani Dobra, Trim Berisha, Danilova Stojne-Ivanoski, Jelena Zarić i Snežana Novković borave u BiH na programu regionalne razmjene te će kroz dvije sedmice imati priliku upoznati se s radom javne uprave u BiH, ali, za njih čak i bitnije, upoznati državu, njene stanovnike, kulturu i tradiciju.\nZamjenik šefa Delegacije Evropske unije u BiH, Khaldoun Sinno, pozdravio je treću generaciju mladih državnih službenika i upoznao ih s radom Delegacije EU u BiH. Razgovarajući s učesnicima, Sinno je naglasio da je, u pogledu procesa EU integracija, ovo jako zanimljiv period za sve zemlje regiona i da je stoga još bitnije intenzivnije raditi sa svim administracijama i podržati njihov rad.\n„Evropska unija sa zadovoljstvom učestvuje i promovira ovaj program budući da se radi o regionalnoj saradnji, što je za nas veoma bitno. Ono što vi, kao mladi državni službenici, radite je iznimno bitno – vi učite jedni o drugima i shvatate da se svi susrećete sa donekle sličnim izazovima. Ovaj program ne samo da omogućava profesionalnu razmjenu i napredovanje, već i omogućava stvaranje novih prijateljstava, što je, možda i najbitnije. Uspostavljanje i održavanje prekograničnih prijateljstava je veoma važno za region, pomaže vam da razumijete vaše sličnosti i radite zajedno,“ rekao je Sinno.\nKako je saopšteno iz Delegacije EU u BiH, pet mladih državnih službenika, različitih profesija i profesionalnih usmjerenja, predstavili su svoja očekivanja programa, te se složili da je ovo jedinstvena prilika za mlade profesionalnce da razmijene mišljenja i nauče o drugim zemljama.\nSloboda medija, poštivanje osnovnih ljudskih prava, vladavina prava, te konkuretnost i razvoj ekonomija su neki od sličnih izazova s kojima se sve zemlje suočavaju, bez obzira na činjenicu da se nalaze u različitim stadijima procesa integracija, složili su se državni službenici. Zbog toga, regionalna saradnja i razmjena znanja su ključne za savladavanje prepreka i podršku regionu u napredovanju s reformama koje se trebaju intenzivirati za dobrobit mladih ljudi i budućnosti regiona.


Početna stranicaFK PartizanPartizan - Pojačanja stižu, ali mnoga pitanja su i dalje nerešena!\nSledeća Partizanova meta je napadač Vojvodine, 28. godišnji Bojan Matić, svojevremeno i prvi strelac lige u vreme dok ne nastupao za ekipu Mačve.\nSpektakularne prodaje se takođe nedeljama najavljuju u medijima, Strahinja Pavlović treba da pređe u Juventus, Svetozar Marković u Bolonju, a napadači Rikardo Gomeš i Nemanja Nikolić imaju ponude arapskih klubova. Ako se sve to realizuje, Partizanova zarada od transfera premašila bi 10 miliona evra.\nImajući u vidu potencijalne odlaske Rikarda, Nikolića, pomenutu neizvesnost oko Pantića, oproštaj kapitena Saše Ilića, mnogo će pitanja morati da se reši i u ofanzivnoj liniji tima. Lutovac i Matić neće biti dovoljni, za ozbiljniji iskorak se očekuje još novih igrača u vezi i špicu napada.


Vesić: SNS ima stabilnu odborničku većinu koja može da vodi grad - Balkanska\nJutros je član predsedništva Srpske napredne stranke i zamenik gradonačelnika Beograda, Goran Vesić, gostovao na televiziji Prva i govorio o dodeli mandata u Beogradu.\n“Gradska izborna komisija je 9. maja usvojila konačne rezultate. U koliko ne bude bilo žalbi u roku od 72 sata, steću se uslovi da Gradska izborna kosmisija usvoji odluku o dodeli mandata. Kada se usvoji odluka o dodeli mandata tada počinju da teku rokovi. U skladu sa zakonom, Beograd bi u roku od 60 dana trebalo da dobije sve organe s obzirom da su izbori završeni”, rekao je Vesić.\nVesić je napomenuo i da je izborna lista SNS- a osvojila 48 mandata, dok je izborna lista koalicije oko Dragana Đilasa osvojila 26 mandata, 13 mandata je uzela lista Ne davimo Beograd, 8 mandata pripalo je Socijalističkoj partiji Srbije, 7 mandata koaliciji Nada i po 4 mandata su osvojili Zavetnici i Dveri.\nIstakao je i da je narod izglasao najveće poverenje Srpskoj naprednoj stranci i da zajedno sa svojim koalicionim partnerima imaju većinu od 56 mandata i da formiranje vlasti nije upitno. Istakao je da je lista SNS dobila dva puta više glasova od najveće opoziicione liste u Beogradu, tri puta više na izborima za Narodnu skupštinu a da je Aleksandar Vučić kao kandidat za predsednika Republike dobio četiri puta više glasova od svog protivkandidata. “To govori da gradjanke i gradjani kako Beograda, tako i Srbije imaju poverenje u našu politiku i da su nam dali poverenje da završimo projekte koje smo započeli”, rekao je Vesić.\n“Predsednik Aleksandar Vučić, rekao je da smo spremni i za nove izbore, sobzirom da deo opozicije to zahteva od nas. Srpska napredna stranka uvek je spremna da proveri svoje poverenje kod gradjana”, dodao je Vesić.\nZaokružio je sa tim da će vlast u Beogradu biti formirana i da će svi projekti koji su započeti nastaviti sa svojim radom.\nTags: BEOGRAD, GORAN VESIĆ, SNS


Dvocifren rast prodaje električnih automobila u Rusiji - Auto Republika\nPrema podacima koje je objavio Autostat, u prva tri meseca tekuće godine, na ruskom tržištu je prodato ukupno 16 novih elektromobila, odnosno za 23% više nego u istom periodu prethodne godine. Dakle, u prva tri meseca 2017. godine, na “skučenom” ruskom tržištu, prodato je ukupno 13 primeraka potpuno električnih vozila.\nProdajni lider segmenta EV je Nissan Leaf čijih je ukupno 9 primeraka pronašlo vlasnike, na prostoru od ruske granice sa Poljskom pa sve do Aljaske. Slede ga modeli: Tesla X (5 primeraka) i Tesla S (2 vozila).\nKao što Autostat naglašava, 7 elektromobila je prodato u Moskvi, uključujući i prigradska naselja. Drugi grad na listi je Primorski kraj sa 3 udomljena elektropogonjena četvorotočkaša, dok je po jedan primerak kupljen u sledećim gradovima: Krasnodar, Jakutia, Novosibirsk, Kemerovo, Tjumen i Pskov.\nMožemo samo (šaljivo) da zaključimo da se kraj motorima sa unutrašnjim sagorevanjem približava neopisivom brzinom.\ntagovi: EV izdvojeno prodajne statistike rusko tržište\nprethodni Bosch izneo još jednu senzacionalnu tvrdnju: Možda smo spasili dizel\nsledeći Zanimljivost dana: Hondin skandal iz 1980-ih godina


Studentski život u doba korone: Nema žurki, poseta, manifestacija i proslava | Media Start Info\nStudentski život u doba korone: Nema žurki, poseta, manifestacija i proslava\nZbog pandemije korona virusa od danas važe nova pravila u studentskim i učeničkim domovima, javlja RTS. To u praksi znači da su zabranjene posete i žurke u sobama, kao i da su na snazi posebne mere u menzama i čitaonicama.\nPreporuke je doneo Institut „Batut“, i od danas takođe u studentskim i učeničkim domovima neophodno je obezbediti što veći broj toplomera kako bi studenti sami sebi merili temperaturu. I dalje je obavezna fizička distanca i da se čitaonice što češće provetravaju, prenosi RTS.\nPosebna je organizacija ishrane u menzama, i preporučuje se da što manje đaka u jednom momentu budu u učeničkoj menzi.\nKao posebnu preporuku Institut „Batut“ stavio je i mogućnost lanč-paketa kako bi učenici mogli da pojedu obrok van menze.\nU slučaju promene zdravstvenog stanja studenti i učenici o tome moraju da obaveste vaspitača, koji onda mora da zove roditelje ili staratelje učenika. Mora da postoji i posebna soba za izolaciju i za učeničke i studentske domove.\nZa vreme trajanja epidemije korona virusa nema organizovanja posebnih manifestacija i proslava.\nOvo su samo neke od preporuka koje je doneo „Batut“.\nFoto: light2tube / Youtube/Screenshot\nTagovi Beograd, korona virus, Srbija, studenti, studentski domovi, učenici, učenički domovi\nPrethodna vest„Egzil“ najbolji film na 26. Sarajevo film festivalu\nSledeća vestErdogan još jednu crkvu – muzej prenamenio u džamiju


TV Forum mora da napusti prostorije Doma kulture - PPmedia\nTV Forum mora da napusti prostorije Doma kulture\nPosted on\t9 септембра, 2016 1:05 pm by adminpp033\nNakon 8 godina boravka u prijepoljskom Domu kulture, lokalna televizija Forum mora da napusti ove prostorije. Naime, na sednici Opštinskog veća održanoj 22. avgusta donet je Zaključak kojim se zadužuje Dom kulture iz Prijepolja da obavesti TV Forum da se iseli iz prostorija koje trenutno koristi. Kao obrazloženje ovakvog zaključka stoji , da je lokalnoj televiziji istekao Ugovor o zakupu poslovnog prostora zaključen 12. maja 2008. godine.\nDomu kulture naloženo je da ovu odluku sprovede uz konsultaciju sa članom Opštinskog veća Sabahudinom Hajdarevićem.\nZaključak Opštinskog veća kojim se nalaže TV Forum da se iseli iz prostorija Doma kulture\nOpština Prijepolje kao osnivač javnih ustanova raspolaže i prostorom u kojem se ustanove nalaze, pa je zbog toga na jednoj od prethodnih sednica Opštinskog veća naloženo svim direktorima javnih ustanova da ne sačinjavaju nove Ugovore o zakupu prostora bez saglasnosti Veća.\nTokom boravka u prostorijama Doma kulture televizija Forum plaćala je zakup od 5evra/m2, na šta su naknadno zaračunavati i ostali troškovi (struja, voda). Kako saznajemo Dom kulture je naložio Forumu da se iseli u roku od tri meseca.\nОзнаке: Dom Kulture, Sabahudin Hajdarević, TV Forum, vesti prijepolje


"Vitaminska ukočenost" u 22 slike - Novi Sad\n"Vitaminska ukočenost" u 22 slike\n17:04:00 26.04.2016, Komentara: 0\nNovi Sad - Izložba slika „Vitaminska ukočenost“ autora Zorana Gašija, otvorena je u SKCNS „Fabrika“, u okviru „Nedelje pozorišta“. Ovo je prvi put da Novosadska publika ima priliku da vidi celokupan ciklus od ukupno 22 slike.\n„Ovde su na delu rotirajuća ogledala samorefleksije iz drugog još neizgovorenog i obljutavljenog prostora. Ovo su snimci onoga što postoji, ali je nevidljivo ili se drugačijim prikazuje. Lutam u onome gde se drugi lako detektuju, ovako ili onako, bliži sebi,” rekao je Gaši.\nOrganizatori kažu da je ova izložba nesumnjivo rezultat dubokog promišljanja, spojenog sa umetnikovim iskustvima, svestranim intelektom i natprosečnom likovnom darovitošću koju Gaši poseduje, stoga je preporučujemo svima koji su željni nesvakidašnjeg i kvalitetnog sadržaja.\nIzložba je otvorena do 5. maja, u SKC “Fabrika” (Bulevar Despota Stefana 5, Novi Sad).


Pretresi i hapšenja po Sarajevu: MUP KS u saradnji sa MUP-om RS u velikoj policijskoj akciji 'Kontakt' | BL!N Magazin\nna više od 20 lokacija\nHronika 13.10.21, 07:42h\nPrema navodima iz Tužilaštva KS, osumnjičeni se terete za više krivičnih djela kao što su zloupotreba osiguranja, zloupotreba položaja, krivotvorenje isprava, prevara, primanje dara i drugih oblika koristi\nRano jutros počela je policijska akcija kodnog naziva "Kontakt", po nalogu i pod nadzorom Tužilaštva Kantona Sarajevo.\nKako je potvrđeno iz Tužilaštva KS, pretresi se vrše na više od 20 lokacija na području Kantona Sarajevo i Republike Srpske.\n- U akciji učestvuju pripadnici MUP-a KS u saradnji sa MUP-om RS-a, a u toku je lišenje slobode više osoba, potvrdila je za medije glasnogovornica Tužilaštva KS Azra Bavčić.\nPrema navodima iz Tužilaštva KS, osumnjičeni se terete za više krivičnih djela kao što su zloupotreba osiguranja, zloupotreba položaja, krivotvorenje isprava, prevara, primanje dara i drugih oblika koristi.\nOsobe koje su pod istragom Tužilaštva KS osumnjičene su da su se udružile u grupu koja je u proteklom periodu fingirala saobraćajne nezgode s ciljem naplate štete od osiguravajućih društava, a pri čemu su imali i pomoć policijskih službenika MUP-a Kantona Sarajevo.\nTakođer je navedeno i da se pojedini policajci sumnjiče da su za vrijeme trajanja posebnih istražnih radnji uzimali i mito za saobraćajne prekršaje u Kantonu Sarajevo.


:) /Fudbaleri Betisa pristali na smanjenje plate, da radnici kluba ne ostanu bez primanja / Radio Sarajevo\n02. 04. 2020. u 14:09:00 Anadolija\nFudbaleri, stručni trenerski štab i direktori Real Betisa dogovorili su smanjenje plata od 15 posto kako bi izbjegli da ostali radnici u klubu ostanu bez primanja.\nIz Betisa su potvrdili vijest da je postignut dogovor sa svim stranama i da je to pravi pristup kluba u jeku pandemije novog koronavirusa.\nŠirenje koronavirusa zaustavilo je sportske aktivnosti širom svijeta, a španski fudbal je suspendovan na neodređeno vrijeme, što znači da svi klubovi nemaju primanja od utakmica, TV prava ili svojih muzeja.\nOstali španski klubovi primjenjuju špansku privremenu šemu otpuštanja (ERTE), koja je aktivirana proglašenjem vanrednog stanja u zemlji. Međutim, primjena ERTE-a bi značila da će uposlenici kluba, izuzev igrača, stručnog štaba i direktora, izgubiti značajan dio prihoda, što je Betis želio izbjeći.\nU Španiji je u četvrtak potvrđeno više od 110.000 zaraženih koronavirusom, a čak 10.003 osobe su preminule od posljedica.\nSvjetska zdravstvena organizacija (WHO) 11. marta je zbog širenja koronavirusa proglasila “globalnu pandemiju“. Također, WHO je uz Evropu novim epicentrom pandemije koronavirusa, koji se prvi put pojavio krajem prošle godine u kineskom gradu Wuhanu, proglasio i Sjedinjene Američke Države. Od COVID-19 u svijetu je umrlo više od 48.200 ljudi, a potvrđeno je preko 950.000 slučajeva zaraze koronavirusom u više od 180 zemalja, govore podaci američkog Univerziteta Johns Hopkins. Do sada se oporavilo više od 200.000 ljudi.\nTagovi: Betis primanja plaća nogometaši koronavirus


Putevi u Srbiji ponovo bili blokirani zbog litijuma\nEkološki aktivisti i građani blokirali su saobraćajnice na više lokacija u Srbiji 15. januara, zahtevajući zabranu iskopavanja litijuma.\nNa još jednoj blokadi, koje se od novembra 2021. održavaju u Srbiji, aktivisti i građani koji se protive eksploataciji litijuma ocenili su da bi proizvodnja te rude ugrozila životnu sredinu.\nU Beogradu je na oko sat vremena bio blokiran međunarodni autoput kod Sava centra, a blokada je po prvi put organizovana i na jednom graničnom prelazu.\nBlokiran i granični prelaz sa BiH\nKod Loznice, na zapadu Srbije, na oko dva sata bio je blokiran granični prelaz Trbušnica sa Bosnom i Hercegovinom.\nZlatko Kokanović iz ekološkog udruženja "Ne damo Jadar", rekao je na blokadi graničnog prelaza da su se tu okupili građani iz više krajeva Srbije.\n"Došli su iz Novog Sada, Šapca, zvali su ljudi iz Temerina, dali su nam podršku 15 nevladinih organizacija iz BiH koje se bore za čist vazduh i zdravu Drinu. Ova priča je otišla na nivo cele Srbije i Evrope", rekao je Kokanović za televiziju N1.\nBlokada graničnog prelaza Trbušnica kod Loznice\nAutoput u Beogradu je blokiralo više stotina građana, a na blokadi, gde su se stvorile kolone vozila, nije bilo uniformisane policije.\nPropuštala su se vozila hitne pomoći, a blokada je protekla mirno, iako je nekoliko vozača pokušalo da prođe mimo okupljenih građana.\nViše stotina građana na blokadi autoputa kod Sava centra u Beogradu\nBlokada je bila i na magistralnom putu kod Preljine, na putu ka Zlatiboru u Užicu, kod Požege i na još nekoliko lokacija u Srbiji, javili su beogradski mediji.\nKako su preneli, na pojedinim lokacijma došlo je do manjih incidenata kada su vozači pokušali da prođu kroz blokade.\nBlokada puta ka Zlatiboru u Užicu\nKo blokira saobraćajnice?\nNa blokade su pozvale ekološke organizacije, a pridružile su im se i pojedine opozicione partije.\nZahtevi su, kako je navedeno, objavljivanje svega što je potpisano sa multinacionalnom kompanijom za eksploataciju litijuma Rio Tinto, kao i da Vlada ukine uredbu o prostornom planu koji predviđa izgradnju projekta "Jadar".\nProjekat "Jadar", za eksploataciju litijuma iz minerala jadarit, planiran je u dolini reke Jadar - kod Loznice na zapadu Srbije.\nJovanović je najavio nove blokade i proteste, kao i da će "Ekološki ustanak" pozvati na jednočasovnu obustavu rada u Srbiji, ako Vlada ne stopira projekat "Jadar".\nAleksandar Jovanović Ćuta na blokadi u Beogradu, 15. januar 2022.\n"Nećemo prestati sa blokadama sve dok akutni problem ne rešimo. Tražimo brisanje projekta "Jadar", nema sklanjanja sa ulice dok to ne rešimo", rekao je novinarima kod Sava centra lider pokreta "Ekološki ustanak" Aleksandar Jovanović Ćuta.\nNa blokadi kod Sava centra bili su i opozicioni lideri iz partije "Zajedno za Srbiju" Nebojša Zelenović i inicijative "Ne davimo Beograd" Dobrica Veselinović.\nŠta su zahtevi?\nZahteve Vladi Srbije predali su 12. januara predstavnici više ekoloških udruženja.\nZlatko Kokanović iz Udruženja "Ne damo Jadar" naglasio je tada da nije bitno oterati samo Rio Tinto.\n"Tražimo da nema ni jednog rudnika litijuma i da se trajno stavi zabrana na litijum i slične minerale u dolini Jadra i ostalim mestima u Srbiji", rekao je on.\nDva dana kasnije, 14. januara, predstavnici pokreta "Kreni - promeni" predali su Vladi Srbije 290.000 potpisa sa onlajn peticije pod nazivom "Rio Tinto, marš sa Drine".\nPredstavnik ovog pokreta Savo Manojlović zatražio je osim ukidanja Prostornog plana za projekat "Jadar" i uvođenje moratorijuma na eksploataciju litijuma i bora na 20 godina.\n"Ako ne postoji ovaj Prostorni plan, ne postoji nikakva pravna obaveza Srbije da se Rio Tinto obešteti", rekao je Manojlović ispred Vlade Srbije.\nOn je naveo da Vlada i Skupština imaju rok da sprovedu njihove zahteve do 20. januara, a da će u suprotnom krenuti u skupljanje 30.000 potpisa za narodnu inicijativu - kako bi se pred parlamentom Srbije zatražila zabrana eksploatacije litijuma.\nŠta kažu predsednik i premijerka?\nPredsednik Srbije Aleksandar Vučić rekao je 12. januara za RTS kako pretpostavlja da će Vlada Srbije doneti odluku o zabrani eksploatacije litijuma za kompaniju "Rio Tinto", a da on smatra da bi trebalo staviti moratorijum na to pitanje.\nPrethodno je premijerka Srbije Ana Brnabić izjavila da je Vlada Srbije blizu odluke da poništi sve što se dešava sa Rio Tintom i da se ponište sve dozvole date toj kompaniji.\n"Ali Vlada nije za to da predsednik Srbije Aleksandar Vučić bude protiv njihovih odluka", dodala je Brnabić 8. januara za TV Pink.\nDan kasnije je za istu televiziju izjavila da je cilj blokada saobraćajnica u Srbiji rušenje predsednika Srbije Aleksandra Vučića, a da je kompanija Rio tinto "korak u borbi protiv Vučića".\nOna je tada navela da poništavanje dozvola ne bi zaustavilo proteste, jer učesnici protesta "menjaju svoje zahteve".\nŠta kaže Rio Tinto?\nSa projektom "Jadar" se zastalo zbog protivljenja meštana u dolini reke Jadar na zapadu Srbije.\nKako je krajem 2021. za agenciju Beta izjavila Vesna Prodanović, generalna direktorka te kompanije, to će biti učinjeno kako bi pozvali na javni dijalog da bi se stanovnici upoznali sa svim aspektima projekta.\nIz Rio Tinta tvrdnje o zagađenju odbacuju i obećavaju poštovanje najviših ekoloških standarda za projekat "Jadar" – odnsno za eksploataciju litijuma iz minerala jadarit.\nRio Tinto još je 2004. godine, istražujući oblast zapadne Srbije, otkrio novu rudu "jadarit", kombinaciju litijuma i bora, iz koje se dobija metal litijum koji se koristi za baterije u mobilnim telefonima, kompjuterima i električnim automobilima.\nSkupština grada Loznice donela je 16. decembra odluku o ukidanju Prostornog plana tog grada na zapadu Srbije, kojim je bila predviđena izgradnja rudnika litijuma kompanije "Rio Tinto".\nPod pritiskom protesta, izmenjena su ili povučena dva zakonska propisa za koje su demonstranti smatrali da idu u korist "Rio Tintu". Vlada Srbije povukla je 8. decembra donošenje izmena Zakona o eksproprijaciji, a na glasanju u Skupštini Srbije 10. decembra izmenjen je Zakon o referendumu i narodnoj inicijativi.\nPet pitanja o poslovanju kompanije Rio Tinto u Srbiji\nBlokade saobraćajnica bile su organizovane u više navrata u proteklih mesec i po dana širom Srbije.\nBlokade su najpre organizovane 27. novembra zbog usvajanja izmena Zakona o eksproprijaciji i Zakona o referendumu.\nTadašnje izmene Zakona o eksproprijaciji omogućavala je državi da po hitnom postupku oduzme imovinu u privatnom vlasništvu i za to isplati naknadu vlasniku – ukoliko je oduzimanje imovine potrebno zbog projekata od javnog interesa.\nVlada Srbije je 8. decembra povukla iz skupštinske procedure Zakon o eksproprijaciji, koji je Skupštini Srbije na ponovno odlučivanje vratio predsednik države Aleksandar Vučić.\nVlada je takođe predložila Narodnoj skupštini izmene i dopune Zakona o referendumu i narodnoj inicijativi, koje je parlament dva dana kasnije usvojio.\nIzmenama je ukinuta taksa za overu potpisa i omogućeno je da predstavnici ovlašćenih predlagača budu deo organa za sprovođenje referenduma. Takođe neće biti moguće da se o istom pitanju raspiše referendum u roku kraćem od četiri godine kao i da Skupština Srbije u roku od četiri godine neće moći da donese odluku drugačiju od one koja je potvrđena na referendumu.\nDeo udruženja je nastavio proteste blokirajući jednom nedeljno saobraćajnice na pojedinim lokacijama u Srbiji sa zahtevom da se zabrani eksploatacija litijuma.


Radonjić: Uvek je važno dobro odigrati protiv Partizana – Krstarica\nRadonjić: Uvek je važno dobro odigrati protiv Partizana\nBeta 13. novembra 2021. 17:35\nTrener košarkaša Crvene zvezde Dejan Radonjić rekao je danas da njegova ekipa u žestokom ritmu dočekuje utakmicu protiv Partizana u ABA ligi i da će se truditi da dobro odigra, pošto je uvek važno dobro igrati protiv crno-belih.\n„Prvi derbi u ovoj sezoni. Svi jako dobro znamo šta nose utakmice Crvene zvezde i Partizana. Utakmice protiv Partizana imaju svoju specifičnost. Bez obzira što je tek početak sezone i što se u novembru ne igraju najvažniji mečevi, uvek je bitno dobro igrati protiv Partizana“, rekao je Radonjić za klupski sajt.\nKošarkaši Zvezde igraju u nedelju od 19 časova kao domaćini u hali „Aleksandar Nikolić“ protiv Partizana, utakmicu osmog kola ABA lige.\nPartizan je u regionalnom takmičenju ostvario svih sedam pobeda, a Zvezda ima pobedu manje.\n„Partizan je u ovom trenutku bez poraza i prvi je na tabeli. Mi dočekujemo ovu utakmicu u žestokom ritmu u kome igramo naše mečeve i nakon velike potrošnje nakon utakmice sa Asvelom, koja je proizvela da je više igrača izašlo iz nje sa posledicama. Pokušali smo da iskoristimo ovo vreme na najbolji način da se oporavimo, budemo što spremniji i odigramo dobar meč u nedelju“, naveo je Radonjić.\nKošarkaš Zvezde Marko Simonović rekao je da utakmice protiv Partizana nose posebnu inspiraciju i način igre.\n„Oni su ove sezone oformili iskusan stručni štab i sastav, mešavinu mladih talentovanih igrača i iskusnih, čak i onih koji su prošle sezone igrali ‘fajnal-for’ Evrolige i NBA ligu. Imaju dobar start u ABA ligi i skoro odličan u Evrokupu što dovoljno govori kakve su njihove ambicije u ovoj sezoni“, naveo je on.\n„Mi smo ponovo u seriji utakmica, odigrali smo tešku sa Asvelom. Imali smo dva dana da se pripremimo i verujem da ćemo odigrati dobru utakmicu u nedelju pred našim navijačima“, dodao je jedan od najiskusnijih igrača Zvezde.\nKlub je apelovao na navijače da dodju ranije, kako se ne bi stvarale gužve na ulazima i da navijaju sportski i korektno za svoj klub, bez ubacivanja predmeta na teren, vredjanja protivnika i aktera meča.\nUdovičić: Vukotić sinonim za sportske i ljudske vrline


Ukrajinski veleposlanik traži oduzimanje ikone od Dodika - Republika\nUkrajinski veleposlanik Vasilj Kirilič, koji je jutros boravio u Ministarstva vanjskih poslova BiH, pred ministricu vanjskih poslova Biseru Turković iznio je niz zamolbi u svezi s ikonom koja je izazvala međunarodni diplomatski skandal, doznaje Klix.ba.\nNaime, veleposlanik Kirilič je, kako piše Klix.ba, inzistirao da se ikona odmah izuzme, a potom da ju stručnjaci vještače i procijene njenu vrijednost.\nTaj zahtjev će ponoviti i na sastanku s glavnom tužiteljicom Tužiteljstva BiH Gordanom Tadić, koji će se također održati danas u Sarajevu.\nVeleposlanik Kirilič je izvijestio ministricu Turković da nadležna tijela Ukrajine nisu izdavala dozvole za izvoz ikona sličnih onoj koju je predsjedavajući Predsjedništva BiH Milorad Dodik 14. prosinca poklonio šefu ruske diplomacije, ministru Sergeju Lavrovu.\nUkrajina je ponovo zatražila od bh. institucija dokumente koji bi mogli pružiti uvid i dokaz u sticanje prava vlasništva trenutnog “posjednika” (Milorada Dodika op.a.). Ono što je također novina je i da je Ukrajina spremna odmah poslati stručnjake u BiH s ciljem zajedničkog istraživanja porijekla i vrijednosti ikone.\nTo su spremni učiniti zajedno sa stručnjacima iz BiH, što također predstavlja jedan od zahtjeva, piše kli.ba.


Datum objave: 27.03.2019 18:23 | Autor: PR služba\nNa redovnom konsultativnom sastanku povodom sprovođenja programa ROMACTED - “Promovisanje dobrog upravljanja i osnaživanja Romske zajednice na lokalnom nivou”, ministar Zenka razgovarao je sa gospođom Longo i njenim timom o dosadašnjim rezultatima projekta, kao i izazovima na kojima treba aktivnije raditi.\nMinistarstvo za ljudska i manjinska prava pružiće aktivnu podršku u sprovođenju programa na lokalnom nivou u okviru svojih nadležnosti, u duhu Memoranduma o razumijevanju u okviru programa ROMACTED, rekao je Zenka i ponovio spremnost Ministarstva da informiše o identifikovanim potrebama politike za socijalno uključivanje Roma i Egipćana na lokalnom i nacionalnom nivou.\nŠefica programske kancelarije Savjeta Evrope u Crnoj Gori Angela Longo je navela da su kompletirani facilitatori u osam opština koji će raditi na uspostavljanju “lokalnih akcionih grupa” Roma i Egipćana, čiji je cilj definisanje specifičnih problema sa kojima se ova zajednica suočava te uspostavljanje strukturisane saradnje sa lokalnim samoupravama i nacionalnim institucijama radi rješavanja prepoznatih izazova.\nTakođe, kako je Longo informisala, angažovana je i grupa eksperata koja će tokom trajanja programa uraditi osnovne analize i istraživanje kao i pružiti ekspertsku podršku opštinama za formulisanje, reviziju i sprovođenje akcionih planova.\nNamjera je da se postavi jasna okosnica djelovanja svih relevantnih faktora koji doprinose procesima integracije, te konkretno uspostave i unaprijede servisi i usluge dostupni ovoj ranjivoj grupi stanovništva u Crnoj Gori.\nROMACTED je zajednički program Evropske unije i Savjeta Evrope implementiran od strane Tima Savjeta Evrope za Rome i Putnike i Kancelarije Generalnog direktorata Savjeta Evrope za programe u Crnoj Gori, Albaniji, Bosni i Hercegovini, bivšoj jugoslovenskoj Republici Makedoniji, Turskoj i na Kosovu. Pokrenut je u cilju jačanja političke volje i podrške lokalnom razvoju kroz izgradnju kapaciteta lokalnih vlasti i efikasnog učešća Roma u lokalnim planovima i projektima u julu prošle godine.


Kako Olga potiče iz ugledne srpske porodice koja je posle Beograda sreću potražila u Americi, poznajući dobro političke prilike u dijaspori i održavajući veze sa uticajnim političarima u SAD, Olgi nije trebalo mnogo da odgovori na insitiranje njene drugarice Pamele Kolins i pokrene kampanju u kojoj će Srbi zvanično podržati Trampa.\nOlga Ravasi sa srpskim diplomatskim timom\nPriča počinje sasvim jednostavno, univerzalna ideja bez finansijskog plana i donacija, preko ličnih kontakata i društvenih mreža, posle se uz podršku naših ljudi i lokalnih republikanskih timova koji deluju na terenu širom Amerike formira u zvaničan deo kampanje u kojoj Donald Tramp ima i Srbe uz sebe, što se smatra velikim uspehom, pošto su i Srbi značajno biračko telo u nekim saveznim republikama.\nOrganizacija "Srbi za Trampa" deluje tako što je Olga na čelu i uz pomoć istomišljenice Pamele kontaktira sa 25 tim-kapetana koji su na čelu 25 timova u većim oblastima gde žive naši ljudi. Zatim ti timovi imaju dalje ljude zadužene za rad na terenu, da bi osnova "Srbi za Trampa" bila satavljena od nekoliko hiljada ljudi, od Kalifornije do Njujorka i od Čikaga do Majamija.\nVeliki fakror je bio i njuzleter kojim se svake nedelje pristalice i potencijalne pristalice obaveštavaju o pozitivnoj politici, kampanji i kompletnom programu Donalda Trampa. Sa predstavnicima grčke zajednice koja je daleko veća i organizovanija, a koja isto podržava Trampa, Olga ima najbolju saradnju.\n- Trans-nacionalni kriminal i antiterotizam, kompletna konzervativna ideja, okrenutost unutrašnjoj politici su nešto što Tramp propagira, a što odgovara i Srbima u Americi. Smanjio je poreze, pokrenuo ekonomiju, ukinuo direktive, stopa nezaposlenosti je manja zahvaljujući njegovoj politici, podržava dijalog, red i zakon,i jasno je zašto smo naklonjeni Trampu i zašto verujemo u njegov reizbor - govori Olga Ravsi za "Blic".\nPored toga što smo je upitali zašto su se odlučili da podrže Trampa, red je da saznamo i zbog čega njegov demokratski takmac nije prihvatljiv za deo srpske zajednice.\n- Znamo gde stojimo sa demokratama i Bajdenom, znamo koliko mrzi Srbe i Srbiju, a da ne pominjemo to da gotovo nema kampanju i da mu se sve svodi na anti-Tramp propagandu. Videlo se do sada da nema odgovore na mnoga pitanja, nema jasan stav i očigledno je da ni približno nema potencijal koji je Tramp već dokazao. Kod Trampa na mitinzima su reke ljudi, spontano ili organizovano, oseća se optimizam kao nikada ranije, za razliku od njegovog protivkandidata koji je vrlo loš u ovoj kampanji - dodaje naša sagovrnica.\nRavasi takođe ističe da ovo nije borba demokrate-republikanci ili Tramp-Bajden, već zalaganje za demokratiju na kojoj počiva američko društvo, izlazak iz šablona koji ljude tretira kao ovce, onemogućava slobodu razmišljanja i kritike, već tera da se trpi nametnuto.\n- Ovo je proces, teritorije gubimo decenijama i vekovima, ali uz pomoć Trampa i Grenela situacija na Kosovu i Metohiji može da bude drugačija nego do sada. Baš sam u razgovoru sa izaslanikom američkog predsednika saznala da stvari mogu da se odvijaju pozitivno za Srbe, da se našim ljudima omoguće bolji životi na KiM i zdrav politički razvoj. Ovo su ljudi koji žele da čuju i želje srpske strane, ljudi mira, diplomatije i dogovora. Oni neće intervenisati i silom se mešati u tuđu politiku - to je još jedan razlog zbog čega Srbi treba da glasaju za Trampa. Takođe, on stavlja interese Amerike na prvo mesto, što odgovara svima nama koji ovde živimo. Mnogi privatni biznisi naših ljudi u Americi opstaju upravo zahvaljujući sadašnjem predsedniku. Nije političar ali ima jedinstven pristup, lider je koji razmišlja racionalno i jedino dobro rešenje za Srbe u Americi u ovom momentu - objašnjava Ravasi.\nNovi sistem glasanja pomalo brine Olgin tim pošto smatra da je "rizično na ovako neproveren način igrati se velikim brojkama".\n- Slanje listića poštom je potencijalna krađa, ali ovaj nemir i nesigurnost samo odgovaraju Bajdenu. I ranije je postojao sistem koji omogućava glasanje ljudima koji iz objektivnih razloga ne mogu da se pojave na glasačkom mestu, ali na ovaj način teško je predvideti ishod. Takođe, sve države imaju mogućnost ranog glasanja i mi savetujemo svim našim istomišljenicima da glasaju za Trampa što pre - dodaje Ravasi.\nOna ističe i da je epidemija korona virusa dodatno otežala kampanju, ali da ne odustaju.\n- Situacija sa virosom nas je svakako omela, mnogi skupovi i kampanje morali su da budu odloženi ili redukovani zbog uslova, to otežava i nama i drugima koji su u Trampovom timu, ali je neizbežno i moramo da se borimo kako umemo. Mitinzi se ne održavaju tako često, na skupovima su određena pravila ponašanja zbog virusa, što ne znači da ćemo stati - priča Olga Ravasi.\nNa pitanje ima li ipak i Srba koji će glasati za Bajdena i koliko ih je, naša sagovornica priča da su to uglavnom Srbi u Kaliforniji i Njujorku.\n- To su predstavnici kvazi-elite, kao buntovnici, koji se poistovećuju sa Bajdenovim zamislima. Osobe, kao i u Srbiji, kojih je sramota srpske tradicije i kulture, istorije i porekla, želeći da se izdvoje od nas, misleći da su progresivni, u stvari su regresivni. Novokomponovani umetnici kojima srpstvo ništa ne znači - oštra je bila Olga.\nKao i u prethodnoj kamanji protiv Hilari Klinton kada su prognoze bile na njenoj strani, a Tramp je pobedio, Ravasi smatra da će tako biti i sada. Prema mnogim statistikama Bajdenu se daju veće šanse.\n- Ako izbori budu bili fer i bez krađe posebno zbog glasanja preko pošte verujem da će pobeda Donalda Trampa biti još ubedljivija nego protiv Hilari. Sve je isto kao i u prošlom ciklusu, nadam se da će i ishod biti isti. Zato pozivam sve Srbe da glasaju do 3. novembra za Donalda Trampa, zbog svih nas u rasejanju, zbog Srba na Kosovu i u celoj Srbiji - zaključuje Ravasi.


Dodik demantovao da u Srpskoj deluju paravojne jedinice - Sputnjik Srbija\n12:18 13.01.2018 Preuzmite kraći link\nPredsednik Republike Srpske Milorad Dodik odbacio je medijske navode da se u tom bosansko-hercegovačkom entitetu formiraju određene paravojne formacije.\n„Republika Srpska ima svoje Ustavom i zakonima predviđene institucije koje su u službi stabilnosti svih njenih građana, a konstrukcije koje su se pojavile na pojedinim portalima da ’predsednik Republike Milorad Dodik uz podršku Moskve formira paravojne jedinice‘ su izuzetno opasne i nisu u funkciji informisanja građana“, saopštio je kabinet predsednika RS.\nDa je to tako, dodaje se u saopštenju, „svedoči i činjenica da se autor spornog teksta nije pozvao ni na jednu proverljivu činjenicu koja bi ukazivala na tačnost njegovih navoda o formiranju takvih jedinica u Republici Srpskoj“.\nSarajevski portal „Žurnal“ preneo je tekst o tome da pripadnici organizacije „Srbska čast“, koje su obučavali ruski i srpski specijalci, imaju zadatak da učestvuju u razbijanju bilo kakvih protesta koje bi u RS organizovala opozicija.\nŽurnal je objavio fotografije pripadnika „Srbske časti“ koji su bili u Narodnoj skupštini RS, fotografije njihove šetnje ulicama Banjaluke, kao i njihove fotografije sa fantomkama na glavama i naoružane.\nPriču o ovoj, kako se navodi, paravojnoj jedinici, juče je, pozivajući se na informacije „Žurnala“, objavio je londonski list „Gardijan“.\nRepublika Srpska, paravojne jedinice, region